text:
Un di e topiconan mas interesante den ramo di tecnologia y comercio ta esun di Bitcoin, of miho bisa, criptomoneda (cryptocurrency). Pero kico ta criptomoneda, kico ta e tecnologia su tras, con ta traha cune, y kico ta su futuro?
Criptomoneda ta un forma di placa digital. E ta existi completamente den rednan di internet. Tin hopi criptomoneda den circulacion di cual esun di mas popular ta Bitcoin. Criptomoneda ta posibel danki na e tecnologia di 'blockchain'. Prome cu papia di criptomoneda, ta importante pa compronde e tecnologia su tras.
Kico ta blockchain?
Blockchain por wordo visualisa manera un cadena di bloki, den cual cada bloki ta carga e informacion specifico di transaccionnan recien haci. Cada transaccion ta crea un bloki den cual ta keda graba: por ehempel, e ora di e transaccion (timestamp), e balor di e transaccion y un codigo (hash) cu ta identifica e bloki anterior.
Blockchain ta tecnologia cu ta haci transaccionnan di criptomoneda posibel na un manera sigur. E informacion riba un bloki ta permanente y no por wordo manipula sin mas. Esey ta pone cu un transaccion di por ehempel 10 bitcoin entre 2 persona, no por wordo cambia pa algo otro. Es mas, e transaccion por pasa 1 biaha so pasobra blockchain ta preveni pagonan dobbel. E cadena di bloki, manera un buki di administracion, ta sigui crece continuamente mientras cu mas y mas transaccionnan haci ta wordo procesa y añadi riba bloki den e cadena.
Criptomoneda ta un forma di placa digital. E ta existi completamente den rednan di internet. Tin hopi criptomoneda den circulacion di cual esun di mas popular ta Bitcoin. Criptomoneda ta posibel danki na e tecnologia di 'blockchain'. Prome cu papia di criptomoneda, ta importante pa compronde e tecnologia su tras.
Kico ta blockchain?
Blockchain por wordo visualisa manera un cadena di bloki, den cual cada bloki ta carga e informacion specifico di transaccionnan recien haci. Cada transaccion ta crea un bloki den cual ta keda graba: por ehempel, e ora di e transaccion (timestamp), e balor di e transaccion y un codigo (hash) cu ta identifica e bloki anterior.
Blockchain ta tecnologia cu ta haci transaccionnan di criptomoneda posibel na un manera sigur. E informacion riba un bloki ta permanente y no por wordo manipula sin mas. Esey ta pone cu un transaccion di por ehempel 10 bitcoin entre 2 persona, no por wordo cambia pa algo otro. Es mas, e transaccion por pasa 1 biaha so pasobra blockchain ta preveni pagonan dobbel. E cadena di bloki, manera un buki di administracion, ta sigui crece continuamente mientras cu mas y mas transaccionnan haci ta wordo procesa y añadi riba bloki den e cadena.
Kico ta criptomoneda?
Awendia cualkier persona por lansa un criptomoneda relativamente facil. Hasta tin website manera Cryptolife y Walletbuilders caminda cu por registra y crea un criptomoneda pa cualkier meta. E parti dificil ta pa crea un mercado di usuario suficiente grandi pa e moneda ta un exito. Banda di esaki, mester sigui mantene y desaroya e moneda pa e keda factibel den futuro.
Un criptomoneda ta 'simplemente' e resultado di programacion a base di criptografia. Den otro palabra, cada moneda ta e resultado di resolve un problema matematico complica. Pa resolve e problema, mester haci uso di e poder di por ehempel, un (super)computer cu un GPU (graphics card) avansa. E blockchain ta haci uso di varios computer riba e red pa asina resolve e problemanan criptografico y crea mas bloki den e cadena. Pa cada bloki cu un computer resolve, e ta haya un recompensa (block reward) den forma di un comision na criptomoneda. P'esey tin masha hopi hende rond mundo cu sea ta usa nan computer personal of ta inverti den un 'mining rig' pa asina 'mina' pa criptomoneda na cas. E proceso di mina pa criptomoneda por funciona cu un computer individual, pero e recompensa ta mas grandi ora cu varios computer comparti nan poder computacional y traha hunto den un 'mining pool'.
Di un banda, 'mining' ta casi mescos cu si un persona ta inverti den un printer avansa anto print su mesun placa na cas. Un gran diferencia ta cu mina pa criptomoneda ta completamente legal na mayoria parti di mundo.
Mas moneda den circulacion, mas mihor?
E balor di e criptomoneda ta depende riba entre otro, oferta limita y demanda, e cantidad di usuario, e alcanse di su red, usonan practico di e criptomoneda y e volumen di su transaccionnan. P'esey varios criptomoneda popular tin ekipo di expertonan su tras pa yuda no solamente den programacion pero tambe den marketing y asuntonan legal.
Den e caso di Bitcoin, ta trata tambe di scarsedad. Bitcoin a wordo diseña pa tin un cantidad maximo di 21 miyon Bitcoin den existencia. Una bes 21 miyon Bitcoin drenta circulacion, lo no por traha mas. Segun pronostico, e ultimo bloki di Bitcoin lo wordo mina na aña 2140. Un otro criptomoneda cu tin un cantidad maximo fiha ta Ripple (XRP); tin 'solamente' 100 biyon XRP den circulacion for di inicio di su existencia y tampoco lo produci mas.
E scarsedad, segun varios experto, ta yuda haci cu Bitcoin y criptomonedanan similar por mantene un balor halto tanten cu e demanda keda stabiel. E scarcedad, di por ehempel Bitcoin, ta artificial; tecnicamente por altera e algoritmo di e criptomoneda pa asina por trece mas Bitcoin den circulacion, pero tin tanto regla pa cu consensus cu esaki ta practicamente imposibel.
Di otro banda, scarsedad ta afecta e balor primariamente ora cu e moneda no tin competencia di un producto superior. Por ehempel, un floppydisk awendia ta scars pero esey no kiermen cu tur hende ta buscando floppydisk pa cumpra. Al contrario, e alternativa, por ehempel un USB stick, ta hopi mas superior y consecuentemente tin hopi mas demanda pe.
Bitcoin versus Altcoins
Ya cu Bitcoin tabata e prome y ta sigui ta esun di mas popular, e otro criptomonedanan cu a sigui despues ta wordo yama altcoins (alternative coins). Tin hopi, entre otro Ripple (XRP) y Ether (ETH), pero tambe XMR (Monero), ZEC (ZCash) y Litecoin (LTC).
Criptomoneda ta competi cu otro no solamente riba popularidad, pero tambe riba tecnologia. Awendia tin varios otro criptomoneda popular y reconoci pa ta basa riba tecnologia mas avansa cu Bitcoin. Varios criptomoneda manera Ripple y Ethereum ta basa riba tecnologia solido y tin sosten di varios banco y gobierno rond mundo.
Por ehempel, Bitcoin ta simplemente un moneda mientras cu Ethereum ta un tecnologia riba su mes cu ta facilita 'smart contracts' pa automaticamente procesa transaccionnan ora cu e partidonan envolvi a cumpli cu nan parti di e trato. Ethereum ta haci uso di su mesun moneda cu yama Ether, pero e promesa di su tecnologia ta hopi mas interesante y tin e potencial pa cambia nos manera di biba. No ta un sorpresa cu varios compania y banco grandi manera JP Morgan, Credit Suisse, Microsoft y Samsung ta inverti den Ethereum.
Un otro aspecto cu ta diferencia varios criptomoneda ta e velocidad di procesamento pa cada transaccion den e red. Procesamento di transaccion ta algo cu hopi biaha ta dura largo y ta rekeri hopi poder computacional. Pa Bitcoin, procesa un pago por dura mas cu un ora. Pa e moneda XRP (Ripple), esaki ta pasa dentro di 4 seconde (en todo caso na januari 2018). Mientras cu hopi ta papia di Bitcoin y su fluctuacionnan enorme den balor, banco Santander a inverti 4 miyon dollar den Ripple. Fidor, un banco Aleman, a adopta tecnologia di Ripple pa facilita nan pagonan internacional na forma instantaneo.
Un diferencia entre Ripple y por ehempel Bitcoin, cu en general kisas ta un desventaha of un punto di disgusto pa fanatico di criptomoneda, ta cu e red di Ripple ta centralisa (embes di decentralisa). Esaki kiermen cu tin un doño cu tin control total di e red. E compania Ripple defacto ta un Banco Central cu ta maneha e criptomoneda XRP. Es mas, e enfoke di Ripple ta pa bende nan software cu banco y instituto financiero. Mescos cu otro criptomoneda, ta posibel si, pa cumpra Ripple anto intercambia esaki riba mercado. Pero no ta posibel pa mina pa Ripple.
Di un banda, 'mining' ta casi mescos cu si un persona ta inverti den un printer avansa anto print su mesun placa na cas. Un gran diferencia ta cu mina pa criptomoneda ta completamente legal na mayoria parti di mundo.
Mas moneda den circulacion, mas mihor?
E balor di e criptomoneda ta depende riba entre otro, oferta limita y demanda, e cantidad di usuario, e alcanse di su red, usonan practico di e criptomoneda y e volumen di su transaccionnan. P'esey varios criptomoneda popular tin ekipo di expertonan su tras pa yuda no solamente den programacion pero tambe den marketing y asuntonan legal.
Den e caso di Bitcoin, ta trata tambe di scarsedad. Bitcoin a wordo diseña pa tin un cantidad maximo di 21 miyon Bitcoin den existencia. Una bes 21 miyon Bitcoin drenta circulacion, lo no por traha mas. Segun pronostico, e ultimo bloki di Bitcoin lo wordo mina na aña 2140. Un otro criptomoneda cu tin un cantidad maximo fiha ta Ripple (XRP); tin 'solamente' 100 biyon XRP den circulacion for di inicio di su existencia y tampoco lo produci mas.
E scarsedad, segun varios experto, ta yuda haci cu Bitcoin y criptomonedanan similar por mantene un balor halto tanten cu e demanda keda stabiel. E scarcedad, di por ehempel Bitcoin, ta artificial; tecnicamente por altera e algoritmo di e criptomoneda pa asina por trece mas Bitcoin den circulacion, pero tin tanto regla pa cu consensus cu esaki ta practicamente imposibel.
Di otro banda, scarsedad ta afecta e balor primariamente ora cu e moneda no tin competencia di un producto superior. Por ehempel, un floppydisk awendia ta scars pero esey no kiermen cu tur hende ta buscando floppydisk pa cumpra. Al contrario, e alternativa, por ehempel un USB stick, ta hopi mas superior y consecuentemente tin hopi mas demanda pe.
Bitcoin versus Altcoins
Ya cu Bitcoin tabata e prome y ta sigui ta esun di mas popular, e otro criptomonedanan cu a sigui despues ta wordo yama altcoins (alternative coins). Tin hopi, entre otro Ripple (XRP) y Ether (ETH), pero tambe XMR (Monero), ZEC (ZCash) y Litecoin (LTC).
Criptomoneda ta competi cu otro no solamente riba popularidad, pero tambe riba tecnologia. Awendia tin varios otro criptomoneda popular y reconoci pa ta basa riba tecnologia mas avansa cu Bitcoin. Varios criptomoneda manera Ripple y Ethereum ta basa riba tecnologia solido y tin sosten di varios banco y gobierno rond mundo.
Por ehempel, Bitcoin ta simplemente un moneda mientras cu Ethereum ta un tecnologia riba su mes cu ta facilita 'smart contracts' pa automaticamente procesa transaccionnan ora cu e partidonan envolvi a cumpli cu nan parti di e trato. Ethereum ta haci uso di su mesun moneda cu yama Ether, pero e promesa di su tecnologia ta hopi mas interesante y tin e potencial pa cambia nos manera di biba. No ta un sorpresa cu varios compania y banco grandi manera JP Morgan, Credit Suisse, Microsoft y Samsung ta inverti den Ethereum.
Un otro aspecto cu ta diferencia varios criptomoneda ta e velocidad di procesamento pa cada transaccion den e red. Procesamento di transaccion ta algo cu hopi biaha ta dura largo y ta rekeri hopi poder computacional. Pa Bitcoin, procesa un pago por dura mas cu un ora. Pa e moneda XRP (Ripple), esaki ta pasa dentro di 4 seconde (en todo caso na januari 2018). Mientras cu hopi ta papia di Bitcoin y su fluctuacionnan enorme den balor, banco Santander a inverti 4 miyon dollar den Ripple. Fidor, un banco Aleman, a adopta tecnologia di Ripple pa facilita nan pagonan internacional na forma instantaneo.
Un diferencia entre Ripple y por ehempel Bitcoin, cu en general kisas ta un desventaha of un punto di disgusto pa fanatico di criptomoneda, ta cu e red di Ripple ta centralisa (embes di decentralisa). Esaki kiermen cu tin un doño cu tin control total di e red. E compania Ripple defacto ta un Banco Central cu ta maneha e criptomoneda XRP. Es mas, e enfoke di Ripple ta pa bende nan software cu banco y instituto financiero. Mescos cu otro criptomoneda, ta posibel si, pa cumpra Ripple anto intercambia esaki riba mercado. Pero no ta posibel pa mina pa Ripple.
E ta un pyramid scheme of no?
Di un banda, e potencial di blockchain pa cambia nos manera di biba ta asina grandi cu e no ta comparabel cu e concepto di un pyramid scheme. Pero na mes momento, ta berdad cu e persona of organisacion cu crea un criptomoneda, ta produci un suma inicial y por keda cu hopi di esaki pa su of nan mes. E balor di e moneda na inicio ta nada. Pero mientras mas hende haya interes, cuminsa usa e criptomoneda y e volumen di transaccionnan cuminsa subi, e balor tambe ta subi anto e persona cu tabata tin un gran cantidad di e criptomoneda warda for di prome instante, lo wak e balor di su moneda subi.
Di un banda, e potencial di blockchain pa cambia nos manera di biba ta asina grandi cu e no ta comparabel cu e concepto di un pyramid scheme. Pero na mes momento, ta berdad cu e persona of organisacion cu crea un criptomoneda, ta produci un suma inicial y por keda cu hopi di esaki pa su of nan mes. E balor di e moneda na inicio ta nada. Pero mientras mas hende haya interes, cuminsa usa e criptomoneda y e volumen di transaccionnan cuminsa subi, e balor tambe ta subi anto e persona cu tabata tin un gran cantidad di e criptomoneda warda for di prome instante, lo wak e balor di su moneda subi.
Por ehempel, Satoshi Nakamoto, inventor di bitcoin, segun analisis tin 980.000 miyon Bitcoin (BTC). A consecuencia di speculacion riba mercado, e balor di bitcoin a subi y pasa 10.000 dollar, cual ta pone cu e persona of grupo cu ta yama su mes Satoshi Nakamoto na momento aki (januari 2018) ta multibiyonario y un di e (grupo di) personanan mas rico na mundo. E identidad di Satoshi Nakamoto nunca a wordo verifica cu certeza y hasta tin speculacion cu kisas el a fayece na 2014.
En todo caso, hopi criptomoneda ta legitimo y no ta mustra di tin intencion di simplemente crea balor pa un paar di hende bira rico. Ta inevitabel cu esun cu a yega prome lo probecha mas cu esun cu a yega laat. Pero esey no ta e meta di blockchain.
Crowdfunding cu criptomoneda
Ta posibel pa usa criptomoneda pa genera placa pa crowdfunding. Un persona of organisacion por lansa un criptomoneda y bende cada moneda individual pa un suma di placa (inversion). Un bon ehempel di esaki ta Bananacoin. Door di cumpra Bananacoin, bo ta inverti den un plantacion di banana na Laos (Vietnam).
E balor actual di e moneda ta depende di e prijs pa exporta 1 kilo di banana pa China. Mientras mas hende ta inverti den Bananacoin, mas e doñonan por inverti den mehoracion y expansion di e plantacion. Di e forma aki, haciendo uso di blockchain (specificamente e tecnologia di Ethereum), e grupo aki por a habri y ta mantene un plantacion di banana cu ta organico y liber di pesticida.
Aki ta mira e promesa di blockchain den accion. Tur hende cu inverti den Bananacoin ta bira "shareholder" (cu derecho di ricibi ganancia) y e financiamento ta pasa sin intervencion di banco.
En todo caso, hopi criptomoneda ta legitimo y no ta mustra di tin intencion di simplemente crea balor pa un paar di hende bira rico. Ta inevitabel cu esun cu a yega prome lo probecha mas cu esun cu a yega laat. Pero esey no ta e meta di blockchain.
Crowdfunding cu criptomoneda
Ta posibel pa usa criptomoneda pa genera placa pa crowdfunding. Un persona of organisacion por lansa un criptomoneda y bende cada moneda individual pa un suma di placa (inversion). Un bon ehempel di esaki ta Bananacoin. Door di cumpra Bananacoin, bo ta inverti den un plantacion di banana na Laos (Vietnam).
E balor actual di e moneda ta depende di e prijs pa exporta 1 kilo di banana pa China. Mientras mas hende ta inverti den Bananacoin, mas e doñonan por inverti den mehoracion y expansion di e plantacion. Di e forma aki, haciendo uso di blockchain (specificamente e tecnologia di Ethereum), e grupo aki por a habri y ta mantene un plantacion di banana cu ta organico y liber di pesticida.
Aki ta mira e promesa di blockchain den accion. Tur hende cu inverti den Bananacoin ta bira "shareholder" (cu derecho di ricibi ganancia) y e financiamento ta pasa sin intervencion di banco.
Aceptacion di criptomoneda
Ta importante pa un empresario cu ora e escoge un forma di pago esaki tin un balor stabiel. Esey ta un rason dicon aceptacion di cryptocurrencies no ta comun den mundo di comercio.
Pone bo mes den sapato di un comerciante; si bo bende un auto di 20,000 dollar pa 1 Bitcoin (BTC), pero pa su mayan e balor di Bitcoin ta baha cu 10-30% of mas, bo a sufri un perdida substancial. Bo por warda pa wak si e balor ta subi bek pero e realidad ta cu bo no sa kico ta bay pasa y ki ora e ta bay pasa.
Ta importante pa un empresario cu ora e escoge un forma di pago esaki tin un balor stabiel. Esey ta un rason dicon aceptacion di cryptocurrencies no ta comun den mundo di comercio.
Pone bo mes den sapato di un comerciante; si bo bende un auto di 20,000 dollar pa 1 Bitcoin (BTC), pero pa su mayan e balor di Bitcoin ta baha cu 10-30% of mas, bo a sufri un perdida substancial. Bo por warda pa wak si e balor ta subi bek pero e realidad ta cu bo no sa kico ta bay pasa y ki ora e ta bay pasa.
Riba dje, criptomonedanan ta keda warda den un 'wallet'; un cartera digital. Bo por maneha bo wallet riba bo mesun computer of server, riba hardware parecido na un USB stick of online via un website specialisa, pero en general, bo no por simplemente bay un banco of bancomatico anto saka e placa (ta existi 'Crypto ATM', pero nan no ta ampliamente disponibel). Pa bo saca bo placa den un moneda fiat (florin, dollar, euro etc) bo tin cu cambia esaki riba un mercado (exchange) prome. Tambe tin e problema cu criptomonedanan no tin e garantianan of seguronan cu un banco tradicional si tin.
Otro dificultad di Bitcoin specificamente ta e tarifa di transaccion. Pa cada transaccion cu bo haci, bo ta paga un tarifa. E 'transaction fee' pa Bitcoin a subi cu un factor di mas di 100x entre 2015 y 2017 y ta keda fluctua constantemente. Por ehempel, 22 di december 2017, bo lo mester a paga un tiki mas di 55 dollar pa por completa un transaccion mientras cu 26 di januari 2017 e tarifa tabata mas o menos 10 dollar.
A pesar di e insiguradnan, hopi empresa a cuminsa experimenta cu cryptocurrencies. Na 2013 e website pa bestel cuminda, Thuisbezorgd.nl, tabata un di e prome companian Hulandes cu a acepta Bitcoin. Na juni 2017 tabata tin mas di 1000 website Hulandes cu ta acepta Bitcoin. Den otro palabra, 1.4% di e total di 70.000 webshops registra na Hulanda.
Blockchain den turismo?
Mientras cu e region di Caribe ta rico den beyesa natural e no ta conoci pa ta rico economicamente. E tecnologia di blockchain por yuda mehora e posicion economico di paisnan den nos region. Aruba, pa medio di ATECH, a cuminsa traha cu startup Winding Tree pa pronto lansa un mercado digital basa riba blockchain (di Ethereum), pa asina conecta turista y comerciante local cu otro sin cu mester haci uso di intermediario manera Expedia y Priceline. E idea ta cu di e forma aki, kibrando e monopolio di companian internacional, hopi placa lo keda na Aruba, cual lo yuda fortifica e economia di nos pais. E plataforma lo opera internacionalmente, pero Aruba lo ta un di e prome camponan di prueba pa esaki. Winding Tree a anuncia cu na februari 2018 nan lo lansa nan criptomoneda Lif, e modo di pago riba e plataforma aki. Algun partner di Winding Tree confirma na e momento aki ta Lufthansa, Brussels airlines y Eurowings.
Criptomoneda den Caribe?
Di e 15 monedanan local (fiat) den nos region, un total di 9 ta vincula cu e dollar Americano. Esaki ta trece cune un potencial enorme pa loke ta criptomoneda. Banco Central di Aruba y Bahamas a uni forsa cu e startup Bitt di Barbabdos pa asina traha riba un criptomoneda cu lo facilita comercio riba y entre e tres islanan. E hecho cu e monedanan di Aruba, Barbados y Bahamas ta vincula cu e dollar (na diferente tasa di intercambio) kiermen cu e conversion entre e diferente valuta riba e plataforma lo ta relativamente facil. Segun un representante di Banco Central di Aruba, lansamento di un criptomoneda di e forma aki lo por pone Aruba su GDP crece cu 4 pa 5%. Den futuro, aceptacion grandi di criptomoneda den nos bida diario, por facilita un proceso di unificacion di varios moneda fiat den nos region.
Arubacoin, Gulden y Petro
Arubacoin (AUA) ta basa riba tecnologia di Ethereum. E criptomoneda aki ta carga nomber di Aruba y ta usa e bandera di Aruba den su logo, pero no tin vinculo cu gobierno di Aruba ni Banco Central. Tin un oferta total di 18,000,000 Arubacoins y su mercado a wordo balora na mas o menos 50 miyon dollar (27 di januari 2018). Na momento di publicacion di e articulo aki (januari 2018) Arubacoin ta wordo acepta na 14 compania local y tin 194 cartera digital cargando Arubacoin. Un Arubacoin ta balora na mas o menos $2.23 (27 januari 2018). Segun e website di Arubacoin, pronto lo introduci machine di Crypto ATM.
Na Hulanda a lansa Gulden. Hopi ta esnan cu lo corda cu prome cu introduccion di Euro, e moneda Hulandes tabata yama Gulden. En corto, Gulden ta interesante paso usando e Gulden app, bo por transferi placa directamente pa cuentanan bancario (IBAN). Cu cada usuario nobo, e balor di Gulden ta subi. Tambe bo por genera mas balor door di pone bo Gulden den un deposito pa un termino di 1 luna pa 3 aña.
Gobierno di Venezuela na februari 2018 ta lansa su criptomoneda 'Petro'. E criptomoneda su balor total di 5.9 biyon dollar ta deriva di e canasta di productonan di petroleo, oro, gas y diamante cu Venezuela ta exporta. Venezuela su Asamblea Nacional a declara e criptomoneda aki ilegal. Segun diputado Jorge Milan, ta trata aki di fraude y e criptomoneda ta un manera pa compensa pa e falta di produccion di petroleo, door di simplemente bende 'bari di petroleo digital'.
Criptomoneda ta malo pa medio ambiente?
A pesar di e insiguradnan, hopi empresa a cuminsa experimenta cu cryptocurrencies. Na 2013 e website pa bestel cuminda, Thuisbezorgd.nl, tabata un di e prome companian Hulandes cu a acepta Bitcoin. Na juni 2017 tabata tin mas di 1000 website Hulandes cu ta acepta Bitcoin. Den otro palabra, 1.4% di e total di 70.000 webshops registra na Hulanda.
Blockchain den turismo?
Mientras cu e region di Caribe ta rico den beyesa natural e no ta conoci pa ta rico economicamente. E tecnologia di blockchain por yuda mehora e posicion economico di paisnan den nos region. Aruba, pa medio di ATECH, a cuminsa traha cu startup Winding Tree pa pronto lansa un mercado digital basa riba blockchain (di Ethereum), pa asina conecta turista y comerciante local cu otro sin cu mester haci uso di intermediario manera Expedia y Priceline. E idea ta cu di e forma aki, kibrando e monopolio di companian internacional, hopi placa lo keda na Aruba, cual lo yuda fortifica e economia di nos pais. E plataforma lo opera internacionalmente, pero Aruba lo ta un di e prome camponan di prueba pa esaki. Winding Tree a anuncia cu na februari 2018 nan lo lansa nan criptomoneda Lif, e modo di pago riba e plataforma aki. Algun partner di Winding Tree confirma na e momento aki ta Lufthansa, Brussels airlines y Eurowings.
Criptomoneda den Caribe?
Di e 15 monedanan local (fiat) den nos region, un total di 9 ta vincula cu e dollar Americano. Esaki ta trece cune un potencial enorme pa loke ta criptomoneda. Banco Central di Aruba y Bahamas a uni forsa cu e startup Bitt di Barbabdos pa asina traha riba un criptomoneda cu lo facilita comercio riba y entre e tres islanan. E hecho cu e monedanan di Aruba, Barbados y Bahamas ta vincula cu e dollar (na diferente tasa di intercambio) kiermen cu e conversion entre e diferente valuta riba e plataforma lo ta relativamente facil. Segun un representante di Banco Central di Aruba, lansamento di un criptomoneda di e forma aki lo por pone Aruba su GDP crece cu 4 pa 5%. Den futuro, aceptacion grandi di criptomoneda den nos bida diario, por facilita un proceso di unificacion di varios moneda fiat den nos region.
Arubacoin, Gulden y Petro
Arubacoin (AUA) ta basa riba tecnologia di Ethereum. E criptomoneda aki ta carga nomber di Aruba y ta usa e bandera di Aruba den su logo, pero no tin vinculo cu gobierno di Aruba ni Banco Central. Tin un oferta total di 18,000,000 Arubacoins y su mercado a wordo balora na mas o menos 50 miyon dollar (27 di januari 2018). Na momento di publicacion di e articulo aki (januari 2018) Arubacoin ta wordo acepta na 14 compania local y tin 194 cartera digital cargando Arubacoin. Un Arubacoin ta balora na mas o menos $2.23 (27 januari 2018). Segun e website di Arubacoin, pronto lo introduci machine di Crypto ATM.
Na Hulanda a lansa Gulden. Hopi ta esnan cu lo corda cu prome cu introduccion di Euro, e moneda Hulandes tabata yama Gulden. En corto, Gulden ta interesante paso usando e Gulden app, bo por transferi placa directamente pa cuentanan bancario (IBAN). Cu cada usuario nobo, e balor di Gulden ta subi. Tambe bo por genera mas balor door di pone bo Gulden den un deposito pa un termino di 1 luna pa 3 aña.
Gobierno di Venezuela na februari 2018 ta lansa su criptomoneda 'Petro'. E criptomoneda su balor total di 5.9 biyon dollar ta deriva di e canasta di productonan di petroleo, oro, gas y diamante cu Venezuela ta exporta. Venezuela su Asamblea Nacional a declara e criptomoneda aki ilegal. Segun diputado Jorge Milan, ta trata aki di fraude y e criptomoneda ta un manera pa compensa pa e falta di produccion di petroleo, door di simplemente bende 'bari di petroleo digital'.
Criptomoneda ta malo pa medio ambiente?
No ta tur cos hip y moderno ta green. En general, mina pa criptomoneda y haci transaccionnnan riba blockchain ta rekeri hopi energia. Asina mes, ta e costo di energia ta loke ta pone cu Bitcoin ta keda safe. Ta rekeri hopi energia pa procesa of manipula un transaccion. Fraude den e blockchain ta wordo preveni paso e energia produci pa e mayoria di computer (cu bon intencion) riba e red semper ta mas cu e energia produci pa e minoria di computer cu lo tin intencion di comete fraude.
E energia cu ta wordo usa pa Bitcoin ta enorme. Na momento di publicacion, Bitcoin ta consumi 45.15 TWh (Terawattuur) di coriente y produci 22.124 kiloton di CO2 pa aña. Na oktober 2017, cada transaccion di Bitcoin tabata usa un average di 200 KWh (Kilowattuur). Na januari 2018 e consumo average di energia pa cada transaccion di Bitcoin tabata 454 KWh compara cu 31.00 KWh pa Ethereum. Mas Bitcoin crece, mas complica e problemanan matematico pa genera Bitcoin ta bira, cual a aumenta e poder computacional y energia necesario.
Tin di bisa si, cu no tur criptomoneda ta rekeri mesun hopi coriente. Bitcoin kisas ta esun di mas popular pero otronan manera Ether (y su tecnologia Ethereum) ta y ta birando mas eficiente. Pues maske cu Bitcoin tabata e prome, ta posibel cu lo ta otro criptomoneda cu ta mas avansa, cu menos impacto riba medio ambiente y tin mas uso practico cu berdaderamente lo haya aceptacion masal.
E energia cu ta wordo usa pa Bitcoin ta enorme. Na momento di publicacion, Bitcoin ta consumi 45.15 TWh (Terawattuur) di coriente y produci 22.124 kiloton di CO2 pa aña. Na oktober 2017, cada transaccion di Bitcoin tabata usa un average di 200 KWh (Kilowattuur). Na januari 2018 e consumo average di energia pa cada transaccion di Bitcoin tabata 454 KWh compara cu 31.00 KWh pa Ethereum. Mas Bitcoin crece, mas complica e problemanan matematico pa genera Bitcoin ta bira, cual a aumenta e poder computacional y energia necesario.
Tin di bisa si, cu no tur criptomoneda ta rekeri mesun hopi coriente. Bitcoin kisas ta esun di mas popular pero otronan manera Ether (y su tecnologia Ethereum) ta y ta birando mas eficiente. Pues maske cu Bitcoin tabata e prome, ta posibel cu lo ta otro criptomoneda cu ta mas avansa, cu menos impacto riba medio ambiente y tin mas uso practico cu berdaderamente lo haya aceptacion masal.


c: text/html

text:
Historia di e fundashon
Historia di Fundashon Prines Wilhelmina Fonds entre 1949 pa 2014
- 1949
Fundamentu di Fundashon Prinses Wilhelminafonds i e bataya kontra di kanser
Tempu ku Reina Wilhemina a kumpli su di 50 aniversario komo Reina di Reino Hulandes, a kolekta sèn na tur e íslanan (ku despues lo a forma Antias Hulandes) pa asina por hasi un regalo na Reina Wilhelmina.
Na tur a kolektá un suma di 6.371.60 florin. E ora ei Reina Wilhelmina a duna pèrmit pa usa e suma aki pa lanta un fundashon ku lo karga su nòmber i ku lo tin komo meta ofresé tratamentunan médiko na pashèntnan di kanser di menos rekurso. Debí ku despues di a baha for e Reinado ela haña e titulo di ‘Prinsesa’, a yama e fundashon na Korsou Prinses Wilhelmina Fonds.
Riba 16 di novèmber 1949 e fundashon a wòrdu fundá pa notario J.Boesveld. E akto a keda firmá pa e sigiente personanan: mw. G.M.Peters-Witkam (presidente), mw. Dr. E.M. Fraenkel-Nieuwstraten (visa presidente), mw. L.M.A. Arends-Savelkoul (sekretario), mw. C.F.P. Schoorl-Straub (2e sekretario), en mw. S. Alvares Correa-Maduro (tesorero).
E Dámanan ku tabata kasá i ku mester a firma e akto aki, mester a entregá un pèrmit por eskrito di nan kasá, mirando ku e tempu ei hende muhénan no tabata outorisá pa firma independientemente (handelingsonbekwaamheid van de vrouw).
Gouverneur L.A.H.Peters A bira e protektor di e fundashon.
E promé komité ku a kolektá pa e pashèntnan di kanser. Tur ku koperá ku un sumo mínimo di 25 sèn, ta haña un streki ku e ‘rood, wit blauw’.
- 1951
Gobernador ta bira protektor i su kasá ta bira miembro di honor
E hunta di direktiva di PWF tabata di opinion ku e kasá di Gobernador no por ta un miembro meskos ku tur e otro dámanan i a disidí di nombr’é komo miembro di honor i gobernador komo protektor.
Señora T.Struycken-Feldbrugge, kasá di gobernador Struycken, a keda nombrá komo presidente di honor di Prinses Wilheminafonds.
PWF ta sòru tambe pa sostén na e otro paísnan di Antias.
Mw. T. Struycken-Feldbrugge, echtgenote van gouverneur Struycken, wordt benoemd tot erevoorzitter van het Prinses Wilhelminafonds.
Het PWF zorgt ook voor ondersteuning op de andere Antilliaanse eilanden.
- 1952
E desaroyo di radioterapia
For di aña 1900 ta usa radioterapia den tratamentunan di kanser. PWF a paga un aparato ‘Orthovolt’ ku ta usa pa ‘röntgenbestraling’ pa hospital St.Elisabeth. E aparto aki lo keda kasi 20 aña den servisio.
- 1953
Ta instalá un komishon médiko .
E komishon médiko ku ta konsistí di dr. H.van Raale, dr. J.de Windt i dr. A.Pieron ta evaluá petishónnan di ayudo ku ta drenta na PWF.
- 1954
E promé protésis di pia
Pa promé biaha un pashènt, ku pa motibu di kanser mester a amputá un pia, ta haña un protésis di pia.
- 1955
Reina Juliana ta bishitá Korsou
Reina Juliana ta bishitá Korsou i PWF huntu ku Prins Bernhardfonds ta sòru pa un regalo Nashonal
- 1956
promé Presidente Kurasoleño
Señora Alvares Correa-Maduro ta bira e promé Presidente di PWF Kurasoleño
- 1957
PWF ta risibí regalo di Reina Juliana
Reina Juliana ta regalá PWF e suma ku ela risibí na okashon di su bishita na Antias i Sürnam. KLM ta duna PWF pèrmit pa por kolektá sèn na Hato na momentu ku tin buelonan for di Hulanda. E skol Maria Immaculata Lyceum ta hasi donashon di 25% na PWF di e entrada generá pa un teatro ku e skol a organisá.
- 1958
E promé inyekshon di radium
Dr. W.P. Maal ta konsehá PWF pa kumpra algun angua pa inyekshon di radium pa por trata kanser kun’é.
- 1960
Eerstedag envelop
Pa konmemorá e di 10 aniversario di PWF a saka un stampia (eerstedag envelop) ku imágennan di bida bou di laman i piskánan. E potrètnan aki ta di Fred Fischer.
- 1962
Luna di kolèkt
Pa por kolektá fondo a saka un buki di potrètnan pretu ku blanku saká pa e siruhano dr. Hugenholtz.
Presidente di PWF señora Correa ta inisiá e tradishon pa invitá tur e dámanan ku ta yuda ku e kolèkt pa bin bebe te serka dje i alabes nan ta haña nan lista i buzon di kolèkt. E dámanan ku keda invitá ta konsiderá e echo ku nan ta yuda ku e kolèkt un honor grandi. E barionan kaminda tabata kolektá ta Punda, Otrobanda, Breedestraat, Roodeweg, Saliña, Mahaai, Buena Vista. Dòkternan i dentístanan tabata wòrdu aserká apart i miembronan di hunta di direktiva tabata kolektá na misanan i na skolnan.
- 1963
Kluis speshal pa angua
Huntu ku Shell Curaçao n.v. e Fonds ta kumpra un kluis pa por warda e anguanan di radium. E anguanan aki tabata wòrdu usá na momentu ku tabata hasi tratamentunan di ‘bestraling’ na hospital.
- 1964-1970
Pa motibu di inundashon kousá pa Tomas, no tin datos disponibel pa e periodo aki. Hopi dokumento a bai pèrdí e tempu aki.
- 1972
kolèkt pa un aparato ‘Kobalt’
Ta keda anunsiá ku e kolekta anual lo wòrdu usá pa kumpra un aparato ‘Kobalt’ pa usa pa ‘bestraling’ na Korsou.
E pintor Venezolano sra. Guela ta pone 10% di e entradanan di su eksposishon disponíbel na PWF. Tambe e ta hasi un regalo na PWF dor di duna un di su pinturanan pa por organisá un rifa kun’é.
- 1973
American Line ta hasi un donashon pa por kumpra un aparato ‘Kobalt’
Na okashon di su di 100 aniversario, Holland American Line ta hasi un donashon di un suma pa por kumpra un aparato ‘Kobalt’.
PWF ta deskubrí ku famianan di fayesidonan ta stòrt sèn riba kuenta di e Fundashon. Ta pidi pa enbes di manda flor, hasi donashon na PWF.
- 1976
Gastroscoop i Colonoscoop pa Hospital
Gastroscoop i Colonoscoop pa hospital.
E poliklínika nobo di hospital a habri i PWF huntu ku Fundashon ‘Comité van de Zomerpostzegels’ ta regalá un gastroscoop i colonoscoop na hospital pa por hasi e.o. tèstnan di tripa.
- 1977
promé simposio tokante di kanser
E promé simposio na Korsou tokante di kanser a keda presentá den hospital st. Elisabeth. DR. P.Ackerman ta kordiná e konferensha. Dr. R.Vera ta fungi komo presidente mientras diferente otro dòkternan di Klínika La Floresta ta hasi presentashon. Tur Profesor a studia na Universidatnan Merikano. Tópikonan ku a keda trata durante di e simposio ta: kanser di pechu, sirugia, patología, radioterapia, kimoterapia modèrno i e ròl di sirugia neurológiko i medisina nuklear den tratamentu di kanser.
- 1978
Introduskhon di e programa ‘Rèk i alkansá bo rekuperashon’ (Reach to Recovery)
E programa ‘Rèk i alkansá bo rekuperashon’ ta wòrdu introdusí. E ta un tradukshon di e buki i programa di e Asosiashon di kanser American Cancer Society (ACS) ‘Reach to Recovery’ di Therese Lasser. E buki ta speshal pa hende muhénan ku a amputá pechu. Pashèntnan ku a haña guia pa medio di e programa aki, ta haña un tas ku un bala sòft aden, un pida kabuya, un kusinchi i un protésis di pechu.Un boluntario ta splika e pashènt kon e por usa e obhetonan aki na momentu ku e ke hasi e tareanan ku e buki ta menshoná. Pa un kampaña kontra di humamentu R.Schotborg ta diseñá un poster ku pinturanan bunita ku ta ilustrá 12 otro kos ku bo por hasi enbes di huma. Abase di konseho di dr. A.Saleh PWF ta regalá Hospital un endoscoop.
- 1979
Publikashon di e promé folder na Papiamentu
E promé folder na Papiamentu, den kua ta mustra e síntomanan ku por indiká kanser, a keda publiká. E informashon ta aplikabel pa hende muhé i hende hòmber.
Dr. A.Saleh, konsehero médiko di PWF, ta kosehá pa regalá hospital St.Elisabeth diferente aparatonan ‘laparoscopie’, pa asina pa medio di ferdof mes por hasi operashonnan chiki pa tuma muestra di sélula. Na e manera aki lo por prevení un operashon grandi. Ku e aparato menshoná por hasi tèst na e.o. igra, stoma, tripa i ovario.
PWF ta kumpra e sine ‘How to examine your breasts’ di e asosiashon merikano American Cancer Society. E teksto ta keda tradusí i ta keda pasá na Teleçuracao despues di 10 or di mainta.
- 1980
Luna di kolèkt sèptèmber
Pa promé biaha e kolèkt ta keda hasi den luna di sèptèmber. Ku esaki ta kibra ku e kustumber di tene e kolèkt den lunda di aprel.
PWF ta regalá un ‘ultrasound’ na hospital. Esaki ta un aparato basá riba un tratamentu no-invasivo kaminda abase di ólana di zonido ta investigá diferente órgano di e kurpa humano.
- 1981
Prothese bank
Het PWF start een prothesebank met een donatie ontvangen van de groep ‘the theater players’ die onder leiding van H.J. Broesterhuyzen het toneelstuk ‘Meneer Masure’ opvoerde.
Een bewustmakingscampagne tegen roken wordt door het PWF gelanceerd via radio en televisie met medewerking van mw. Stella Oosterhof en dhr. Eddy Waas die de bekende poster ontwierp waarop een skelet staat afgebeeld met een sigaret in de mond en de tekst: “djis sigui huma…” (blijf maar roken…).
- 1981
Banko di Protésis
PWF ta habri un banko di Protésis ku donashon di e grupo ‘The theater players’ ku, bou di guia di H.J. Broesterhuyzen, a dirigí e obra teatral ‘Meneer Masure’. Un kampaña di konsientisashon kontra di humamente ta keda lansá pa PWF via di radio i televishon ku yudansa di sra. Stella Oosterhof i sr. Eddy Waas, kual a diseñá e poster famoso riba kua por mira un skelèt ku un sigaria den su boka i e teksto: “djis sigui huma…”
- 1982
promé grupo di terapia
Pa promé biaha ta organisá un grupo di terapia pa pashèntan ku a pasa den e proseso di un mastectomie (amputashon di pechu). E seshon ta bou di guia di un sikólogo i un trahadó sosial.
A tene un simposio na Universidat di Korsou (UNA) kaminda diferente profeshonal lokal di diferente disiplina a partisipá. Ta trata di p.e: un siruhano, un internista, un trahadó sosial, dos sikólogo, un dòkter di kas i un pashènt.
Dr. Robi Rojer ta sostené e organisashon di e simposio aki. Dr. Robi Rojer ta spònsor na nomber di Kentucky Fried Chicken e promé ‘speurtocht’ den Punda, organisá pa dr. E.Waas, kaminda 600 mucha por partisipá. Dr. A. Saleh a start ku un serie di charla pa gruponan spesífiko den algun sentro di bario.
- 1983
Aparato ‘Kobalt’ pa radioterapia na Hospital
Hospital ta haña un aparato ‘Kobalt’ pa tratamentunan di radioterapia di regalo pa un suma simbóliko di 1 florin serka e grupo ICC (international Career Center) i sr. Beagleman. E grupo Merikano aki ke habri un sentro di kanser na Korsou.
Na komienso di aña ta organisá un simposio ku e título ‘Modern concepts in the treatment of early breast cancer’ ku partisipashon di dos Profesor di Yale: dr. L. Faber i dr. E. Wolff i tambe dr. J. Vermeij for di Groningen. Diferente siruhano i radiólogo di instituto La Floresta tambe ta partisipá na e konferensha. Dr. R. Vera ta fungi komo moderador. Den e konferensha ta papia tokante di e benefisionan i desbentahanan di amputashon di pechu i di kitamentu di tubérkulonan ora esakinan ta chikitu ahinda.
PWF ta regalá un instalashon di músika na e Departamento di Onkologia di Hospital, algun stul konfortable di e tipo ‘lazy boy’ pa tratamentu di kimoterapia i tambe ‘gelcaps’ den espera di e aparto di radioterapia.
Den kolaborashon ku Sedreko i Kentucky Friend Chicken e evento ‘Kana i kore kontra di kanser’ a keda organisá. Curaçaose Atletiek Bond ta organisá un ‘speurtocht’ ‘kana buska gana’ ku partisipashon di 530 mucha.
- 1984
Un edifisio propio pa PWF
PWF ta habri un sentro di informashon na Scharlooweg 52. E kas ta di Shon Joonchi di maduro & Curiel’s bank ku ta hür na PWF pa un suma di 1 florin pa aña. E kostonan di awa i koriente tambe MCB ta karga.
PWF ta kompartí e edifisio ku Fundashon Raoul Römer.
Mamita fox ta organisá un teleton pa rekoudá fondo pa por kumpra un simulador ku tin mester pa e aparato di ‘kobalt’ por funshoná.
Ta duna kurso na e penúltimo klasnan di tur skol na Korsou tokante di e 7 síntomanan ku por indiká kanser i kon pa prevení nan. E boluntarionan ta bishita 33 skol. Ku kolaborashon ku dr. R. Rojer, konsehero di PWF, ta publiká un buki ‘Kimoterapia i abo’. E buki ta un guia pa splika e pashènt i su famia kiko pa spera na momentu un persona ta haña tratamentu di kimoterapia.
- 1985
promé tratamentu di radioterapia
E promé pashènt ta haña tratamentu di radioterapia. Dr. G.Kok ta bini Korsou pa un periodo pa por establesé e departamento i pa por duna guia. E departamento a kuminsa ku 2 laborante, W. Lont en J. Wansing, H. Martina (fysicus) i en sekretaria O. Rademaker
- 1987
PWF ta regalá un aparato ‘lymphapress’ na hospital
Ta kumpra 4 aparato ‘Lymphapress’ pa e Departamento Onkología pa asina asistí pashèntnan di ‘oedemvorming’ den brasa.
- 1989
40 aña PWF
E Fonds ta organisá dos simposio na okashon di su di 40 aniversario. E promé simposio ta karga e título ‘Nieuwe Ontwikkelingen op het gebied van pijnbestrijding bij kanker’. Den e simposio ta trata e pregunta komplekso di kombatimentu di doló serka pashèntnan di kanser i e manera di mas efektivo pa trata esaki. E simposio por tuma lugá danki na e kolaborashon di e terapista di radio (radiotherapeut) di IKN (Integraal Kankercentrum Noord Groningen) dr. J. Szabo i di DAGRA, un empresa farmaseútiko.
Boluntarionan di PWF ta bishitá tur skol sekundario na Korsou i ta duna charla na Papiamentu i na Hulandes tokante di kanser. Riba inisiativa di dr. H.M. (Bob) Pinedo di VU, PWF ta organisá un di dos simposio ku título ‘Recent developments in the field of the fight against cancer’. Na e simposio tin un workshòp pa enferméranan mará.
Despues di e konferensha ta introdusí un reunion semanal tokante di onkología den hospital pa dòkternan ku ta envolví den tratamentu di pashèntnan di kanser. Dòkternan di diferente disiplina ku ta enkargá ku e kuido di pashèntnan di kanser ta reuní pa deliberá kada kaso di kanser konhuntamente.
Den kolaborashon ku Posterij, ta saka un serie di stampianan (eerste dag enveloppen) pa konmemorá. E stampíanan ta ilustrá un bes mas e 7 señalnan di atvertensia; un pintura di un persona ku ta hasi ‘bestraling’, un pintura na okashon di e di 40 aniversario di PWF.
Ta logra ku na dos filial di MCB (Colon i Saliña) ta introdusí un prohibishon pa huma.
Ta lansa un kampaña titulá “Korsou kontra di kanser”. Esaki a keda introdusí pa un programa di Union Europeo “Europa kontra kanser”. E meta di PWF ta pa na mundu, den aña 2000 no tin doló okashona pa kanser mas.
PWF ta keda nombrá pa Radio Hojer pa e premio ‘Rayo di solo’ di aña.
- 1990
E promé reunion di pashèntnan di stoma
Dr. S. Sillé ta organisá e promé reunion pa pashèntnan di stoma na e sentro di PWF. Despues di esaki e pashèntnan mes a lanta nan propio fundashon; Fundashon R.O.S.A.
- 1991
di mei: dia anti-humamentu
PWF i departamento di Salubridat Públiko ta deklará 31 di mei komo dia anti-humamentu.
Publikashon di e guia ‘Kanser di Prostat’
- 1992
Dr. R.Treurniet i dr. A.Saleh ta drenta e tim di dòkternan ku ta duna konseho na PWF. Dor di e programanan di televishon ‘Kibramentu di Silensio’ i ‘Pa kibra e tabú, PWF ta realisá ku públiko mester di hopi mas informashon tokante di e señalnan di kanser.
250 persona ta partisipá na e kaminata den Punda organisá pa Sedreko.
- 1993
promé kordinadó di PWF
Sra. Batelaan ta e promé kordinadó ku ta señalá PWF pa manehá e sentro. Huntu ku boluntarionan di PWF ta hasi tur trabou di PWF. Ta lanta un fondo di spaar pa tur trahadó di PWF.
Durante di un marshe di salubridat na okashon di e di 50 aniversario di Wit Gele Kruis, dr. Ackerman i dr, Saleh ta ofresé tèstnan di pechu na personanan ku ta desea. E tèst ta tuma lugá den un bus fiá di Rode Kruis, ku ta stashoná riba e plenchi dilanti di Postkantor kaminda e marshe ta tuma lugá. Esaki ta haña un gran interés serka públiko.
- 1995
ta Lanta un asosiashon di pashènt
Riba inisiativa di sra. Myrna Weiman ta lanta un asosiashon di pashènt ku e meta pa ofresé rekreashon na pashèntnan di kanser. E asosiashon ta haña supsidio mensual di PF pa su aktividatnan.
Profesor dr. H.M. (Bob) Pinedo ta risibí e premio ‘Josef Steiner Cancer Research Foundation Award 1995’
- 1996
PWF ta risibí e rosa di Sint Joris
Padvinders Antiano a mustra nan apresio pa PWF ku e entrega di e rosa di St. Joris i un plakat di mérito.
Tin un subida di e kantidat di bishitantenan na e sentro di PWF. Ta trata di personanan ku mester di informashon of ta bin fia artíkulonan manera ròlstul, kama, garoti, a bin tuma un Protésis of ta bin kumpra un BH speshal pero tambe personanan ku ta bini pa por pasa un ratu gezelig hasiendo obra di man of personanan ku ta bini pa konseho médiko adishonal (second opinion).
Ku yudansa di asosiashon di Diëtistanan Antiano ta publiká un buki nobo tokante di ‘alimentashon ora bo tin kanser’
- 1997
dr. F.Scheper ta drenta e tim di konseho médiko di PWF.
- 1999
50 aña PWF
PWF ta selebrá 50 aña di eksistensia. Su Mahestat Reina Beatrix i su Altesa Prins Claus ta bishitá e sentro di infromashon i rekreashon di PWF. Reina Beatrix ta divulgá na e okashon aki un plakat.
PWF ta hasi donashon di un sistema di plural di televishon i video na e Departamento di Onkología.
Departamento di Onkología ta risibí dos ‘breast boards’ i un ‘laryngoscoop’.
E departamento di mucha ta haña 6 kama.
PWF ta haña un logo nobo: Jan Willem van der Wal ta pinta dos mitar hòmber rondo di e kangreu, e símbulo di kanser.
PWF ta lansa un kampaña kaminda hòmbernan di 53 aña of mas ta haña konseho por eskrito: esta pa pidi nan dòkter di kas pa hasi un tèst di prostat ku nan i tambe pa rekordánan pa puntra nan dòkter di kas si un tèst PSA ta nesesario.
Den e kuadro aki a manda 15.000 karta
- 2000
Tèst di pechu pa 400 hende muhé
Dr. M.Samson, dr. D.de Vried i dr. P.Sahoury ta drenta e tim médiko di konseho.
Dr. A.Saleh jr ta resigná for di PWF despues di hopi aña di dedikashon na PWF.
Riba inisiativa di de. F.Scheper ta start ku un Proyekto di Antia, kual ta un kolaborashon entre 5 entidat: 1.hospital St.Elisabeth, 2. Vrije Universiteit Medisch Centrum Amsterdam (VUMC) representá pa profesor H. Pinedo, 3.Erasmus Universiteit Medisch Centrum representá pa profesor B. Löwenberg di Departamento di Hematologia, 4.KWF i 5.PWF. E meta di e proyekto aki ta pa sostené i mehorá kuido onkológiko. Ta purba di hasi mehorashonnan dor di drecha infrastruktura, trese programanan pa desaroyo i aktualisashon di e kapasidat dirigí riba dòkternan, enfermeranan i tambe dor di mehora e komunikashon dor di hasi konsulta, pa medio di konferenshanan telefóniko via ku konekshon di satelite, posibel. Asina aki por drecha i fasilitá e konsulta entre e departamento di onkologia i hematologia di e diferente entidatnan menshoná. E resultado di esaki ta mehorashon remarkabel di e kalidat di kuido.
Tambe ta trese un programma pa stimulá spesialisashon. Sra. G.van Nierop ta bira kordinadó di e proyekto ku ta keda finansiá pa KWF.
Den konekshon ku e dia anti-humamentu ta logra ku Curinta nv ta krea un espasio spesial pa huma, ya asina no ta huma mas den e area di espera di Aeropuerto.
- 2002
'Airu Limpi, pulmon limpi'
E kampaña ‘Airu Limpi, pulmon limpi’ ta keda lansá kaminda ta krea konsientisashon tokante di e pelígernan di humamentu i e efekto dañiño di emishon di gasnan. E kampaña ‘Kuida bo kueru’ ta ilustrá e daño ku solo ta hasi na kueru na momentu ku esaki keda eksponé muchu na rayonan di solo.
Ta duna atenshon na kanser di prostat.
Aandacht wordt besteed aan prostaatkanker.
- 2004
Hòmbernan den hunta di direktiva di PWF
Ku un kambio den e statutanan PWF ta hasi posíbel pa hòmbernan tambe por ta parti di e hunta di direktiva di e fundashon.
Ta lansa e kampaña “úso di alkohol moderá”. E kampaña ta dirigí riba konsientisashon di e eféktonan dañiño di uso di alkohòl eksesivo.
- 2005
‘Ride For The Roses’
Riba inisiativa di Rob Blauw ta lansa un kampaña nobo ‘Ride For The Roses’ kaminda 273 siklista ta kore un ruta di 45 kilometet. Na final tur siklista ta risibí un rosa.
‘Adikto na morto’ ta un kampaña ku PWF a lansa huntu ku FMA. E kampaña ta dirigí riba hóbennan
- 2007
29 mei ‘Viva La Donna’
Riba 29 di mei ta introdusí e konsepto nobo ‘Viva La Dona’ kaminda ta malkriá e pashèntnan di kanser. Riba e dia aki pashèntnan ta haña un manikür of un pedikür grátis of ta haña un tratamentu di kara of kabei.
GGD, FMA, Hartstichting i PWF ta uni pa lansa e kampaña ‘Biba salu i NO huma’. E kampaña ta tokante di prevenshon di malesa dor di biba salú i no huma. FMA tin un bus ku ta pasa na tur bario pa duna charla i kontesta preguntanan.
Refineria ISLA ta ortogá un chèk na hospital pa por kumpra aparatonan pa por trata kasonan di kanser.
- 2008
Programa di konsientisashon tokante di tèst di pechu
Un proyekto piloto pa konsientisa tur pashènt di PP i SVB di e importansia di un tèst di pecho i di mamografia. Ta ehekuta e proyekto pa ocho siman na Tera Kora. Tur siman ta tèst mas o mesnos 100 hende muhé .
Dòkternan i hospital ta traha huntu pa asina 48 hende por hasi mamografia riba djasabra.
Ta introdusí luna di ‘sinta blou’ pa duna kanser di prostat mas atenshon. Na juni a organisá un simposio tokante di e tópiko. Mas o ménos 600 hòmber a partisipa na esaki.
Sentro di informashon ta kumpli 25 aña.
- 2009
Pink hero medal
Freeport Jewelers ta organisá e evento ‘Pandora Pink Tea Event’ i ta ortogá un ‘Pink Hero Medal’ na un boluntario ku a hasi hopi pa pashèntnan di kanser di pechu. Sra. Pilar Sáez de Rosa ta keda eskohí komo esun ku ta meresé e medaya.
PWF huntu ku GGD, FMA i Curaçaose Hartstichting ta lansa e proyekto ‘Teen keep it clean’. Hóbennan entre 13 pa 18 aña ta haña informashon tokante di e pelígernan di humamentu i uso di droga i alkohòl. E hóbennan mester kompartí e informashon ku nan a haña ku otro hóbennan. Riba e dia di klausura di e proyekto, 650 hóben a bini huntu pa mustra kiko nan a siña pa medio di teater, músika of baile.
Direktor di MCB sr. Lio Capriles ta ofresé pa remodelá e edifisio na Scharlooweg. E ta hasi esaki den kuadro di e di 25 aniversario di PWF i komo muestra di apresio.
- 2010
Fundashon Prevenshon ta habri
Fundashon Prevenshon ta habri su portanan. E ta e promé sentro di investigashon pa kanser na pechu. Esaki ta e promé proyekto ku sr. Lio Capriles i profesor dr. Bob Pinedo ta hasi huntu ku ta den interes di salubridat na Korsou. PWF ta yuda e fundashon nobo ku dunamentu di informashon na pueblo. E ta hasi esaki dor di enfatisá e importansia di detekshon di kanser for di trempan i tambe e importansia di hasi mamografia.
- 2011
Fonds pa kanser di mucha
PWF ta sera akuerdo ku Ronald Mc. Donald House of Charities i Chance for Life pa lanta un fundashon nobo: Fundashon di kanser pa mucha (KIKA). Un di e promé intervenshonnan tabata e fasilidat di Ronald MC.Donald den St.Elisabet Hospital pa mayornan di pashèntnan yòng di kanser, por keda drumi huntu ku nan yu.
‘Dare to wear a beard’ ta un inisiativa di Rotary Club Willemstad kaminda hende hòmbernan ta krese nan barba pa un luna largu pa asina rekoudá fondo pa un bon kousa.
No ta kolekta sèn so, pero tambe ta traha riba konsientisashon di kanser na prostat.
PWF ta forma parti di e tim multidisiplinario di ‘palliatieve zorg’. E komishon ta konsistí di diferente profeshonalnan ku ta aktivo den sektor di kuido manera onkólogonan, radioterapistanan, Wit Gele Kruis i Fundashon Hamiëd. Nan ta traha huntu pa mehora e ‘palliatiezorg’.
- 2012
Kor di PWF
PWF ta lanta su mes kor ku ta konsisti di klientenan, sobrebibientenan, nan famia i boluntarionan.
- 2013
Obra teatral “Na pechu”
Sra. Anneke van der Gullik ta bini ku e inisiativa pa trese e obra teatral Hulandes ‘Ontboezemingen’ na Korsou. Nan ta konsiderá nan mes komo un grupo ku ta duna informashon na un otro manera: den e forma di teatro. Pa e obra por tin un alkanse grandi bou di pueblo i pa por pasa esaki na e barionan, e mester wòrdu tradusí na Papiamentu. Sr. Roy Colastica a keda enkarga ku e ehekushon di e proyekto ‘Na pechu’.
- 2014
65 aña PWF
Profesor dr. Bob Pinedo ta risibí e prestigioso premio ‘David A. Karnofsky Memorial Award’ otrogá pa American Society of Clinical Oncology. Dr. Pinedo ta keda rekonosé komo pionero den e area di kanser, pa mas spesífiko den area di investigashon.
Pashèntnan, boluntarionan i trahadónan ta presentá un obra teatro: ‘Na dòkter’
Komo rekuerdo di e di 65 aniversario di PWF, C Post ta introdusí un serie di stampia ku e tema ‘ Fight against Cancer’. E serie ta konsistí di 6 stampia ku ta ilustrá e típonan di kanser di mas komun na Korsou.
Eksposishon di potrèt di hende muhènan ku a pasa den e proseso di ‘mastectomie’ (amputá pechu pa motibu di kanser). Fotógrafo Ellen Spijkstra a saka pòtrèt di e torso di algun modelo sin mustra nan kara. Nan ta keda anónimo.
PWF ta organisá un seremonia di rekonosimentu den seno chiki pa esnan ku a hasi hopi den e lucha kontra di kanser. E promé premio ‘Diane Henriquez’ ta keda ortogá na sra. Henriquez pa na e manera aki yama danki pa e esfuerso grandi ku ela hinka den PWF. E premio ta konsistí di un sertifikado i un bòrspèl di oro di e reliëf di dos man ku ta drenta otro. E bòrspèl ta simbolisá e hende ku ta duna e otro hende un man.
E di dos premio Diane Henriquez ta bai pa profesor Bob Pinedo komo rekonosimentu i muestra di apresio pa tur loke ela hasi añanan largu pa Korsou i humanidat en general. E preimo Diane Hneriquez lo keda ortogá kada dos aña.
E selebrashonnan di aña ta klousura ku un simposio riba area di onkologia titulá ‘Kanser Ayera, Awe i Mañan’. E simposio ta dediká na públiko di Korsou ku diferente dòkter, spesialista, trahadó sosial i pashèntnan komo presentadó.

robotstxt: allowed

filter: keep


text:
KRALENDIJK – 15 di desèmber a selebrá e tradishonal dia di Nort’i Saliña. E selebrashon no a bai manera kustumbrá debí na e situashon di e pandemia di Coronavírùs. E organisashon ‘Fundashon Nawati’ a honra 4 baluarte di Bario Nort’i Saliña. Miembronan di e fundashon a bishitá kada un di e baluartenan riba e dia. Di e forma menshoná, a entregá e plaka di mérito na esnan rekonosé. Ta trata di 2 dama i 2 kabayero. Cancia Maria Quandt-Thodé, Tecla Piar, Pedro Alexandro Semeleer i Johannes Antonius Francees.
Cancia Maria Quandt-Thodé ta un desendiente di bario di Nort’i Saliña. Cancia tabata kabes di Maskarada pa basta tempu i tabata tuma na su enkargo e tarea di prepará e piesanan di trahe ku e maskanan tabata bisti. Ademas e tabata sòru pa e grupo tabatin desayuno i kuminda di mèrdia pa nan por a kome ora ku tabata duna presentashon. Tambe e kontakto ku e grupo di tokadónan tabata den su man. Awendia Cancia a laga tur e preokupashon di organisá grupo di Maskarada pa duna presentashon, pa un generashon mas hóben, pero ainda e tradishon ta keda kishikí su sanger di manera ku e ta tuma parti komo un di e maskanan ku ta den e grupo pa duna presentashon.
Sra. Tecla Gregoria Piar- Martillo a nase den e bario di Nort’i Saliña riba 3 di sèptèmber 1937. For di aña 1955 te ku awor sra. Piar ta kordinadó i miembro di kor “Bírgen Maria de Coromoto”. Na okashon di hasimentu di aña di e pastornan, Tecla tabata esun ku tabata sòru pa organisá fiesta. Esaki semper tabata bai kompañá ku entrega di un “plakat” komo muestra di gratitut. Fiestanan di parokia, kaminda e kor tabata presente, Tecla tabata sòru pa aktividat di rekoudá fondo. Ora di kumpleaño di un miembro di kor, e tabata sòru pa tene un sakrifisio di misa i tambe un regalo pa e kumpleaño. Tecla ta esun ku ta organisá henter e aktividat di kor, ora e kor mester a kanta pa un fiesta òf entiero. For di aña 1989 te ku awor sra. Piar ta boluntario di e grupo “60+ flor di Orkidia”. Pa mas ku 30 aña kaba Tecla ta aktivo ku e tarea di pone tur kos kla ora tin enkuentro. Tambe e ta sòru pa bebida i snèk. E grandinan ta bin huntu dos biaha pa luna. E enkuentronan ta dura tres ora. Tecla ta yuda ku amor i for di su mes saku e ta kumpra kos di bebe i kome pa 32 miembro, sin eksigí ku mester paga bèk. Tecla tin hopi influensia positivo riba e grandinan. For di 1994 te algun aña pasá sra. Piar tabata organisadó di e “Festival di kanto di mama” huntu ku su ruman Juliana Angela. E ganashi di e anochinan tabata un donashon pa misa katóliko Coromoto na Antriol. Nan tabata organisá diferente aktividat pa por a realisá e festival akí entre otro buska artistanan for di Kòrsou i Aruba pa aktua komo “Guest Star”.
Bario di Nort’i Saliña a produsí diferente dosente òf mener ku yùfrou di skol. Pedro Alexandro Semeleer ta un di nan. Alex òf Papa òf Tio Paps manera su subrinonan ta bisa, a nase den nos bario riba 26 di novèmber 1942. Alex a traha komo negoshante bendiendo paña, sapatu, produktonan esotériko i produktonan di medisina natural. Banda di esaki Alex tabata ofresé a base di uso di kòmpiuter kurso di idioma hulandes, ingles i papiamentu pa estranhero. Huntu kuné den su aktividat komo negosiante ta na su banda Ana Ruviela Gonzalez (Faisul) ku kende Alex tin 23 aña kasá kaba. Papa ta tambe ko-fundadó di Sentro di Bario Nikiboko i alabes di nos fundashon Nawati.
Riba 06-08-1935 Johannes (Papa) Antonius Francees a nase den e bario di Nort’i Saliña. Papa a drenta servisio di Gobièrnu komo arbeidscontractant na 1955 hasiendo trabou di atministrashon pa yega ta na e funshon di Grefi di Korte di Hustisia na momentu di a baha ku penshun. Den su trabou e tabata konsehero spiritual i sosial pa hopi hende. Papa ta un di e fundadónan di futbòl klup Estrellas i e tabata promé presidente, riba10-02-1960, huntu ku Shon Bubu Thielman, Piet Semeleer, Prospero Silberie, Prisio Martijn, Silvano Cicilia i Humberto Winklaar. Tambe Papa tabata e promé presidente di Sentro di Bario Nort’i Saliña. Sentro di Bario tabata tambe sentro for di unda Papa i su kasá Annamaria (Annie) a kuminsá ku aktividat sosial di e klup Palabra di Bida pa hóben. Nan tabata organisá diferente aktividat den kuadro di motivashon pa bon desaroyo komo siudadano i kristian i tambe aktividat deportivo. Hopi hóben a asistí na nan aktividatnan i a krea un bon base pa un bon siudadano di Boneiru awendia. Papa ta un lider aktivo tambe riba tereno religioso. El a hasi estudio di beibel via kurso di Moody Bible Institute, a risibí su ordenansa komo pastor na desèmber 1999, tabata den direktiva di Iglesia Aliansa Evangelika Ebenezer. Tambe e ta ko-fundadó di e Asosiashon di Pastornan Evangelica Kompleto Boneiru i el a lanta Iglesia Fuente di Awa Bibu na 1972. Na su kas ta tene enkuentronan di e último iglesia akí.
Esaki ta esnan ku a keda rekonosé i a un plaka di mérito komo Baluarte di Bario Nort’i Saliña na okashon di selebrashon di Dia di Nort’i Saliña 2020 for di ‘Fundashon Nawati’.


text:
KRALENDIJK – Boneiru, un di e tres islanan di Hulanda Karibense, ta un isla chitiku di 288 km² den Karibe rondoná di awa kristalino i riku na naturalesa virgen i ref sano. Nos isla tin un poblashon kresiente di 21.745 habitante for di rònt mundu ku diferente kultura i nashonalidat.Un di e retonan importante ku Selibon N.V. ta aportando na dje ta pa eduká nos hendenan kuminsando na nos hubentut, den nos sírkulo di trabou i tambe na nos skol- i negoshinan pa konsientisá pueblo di Boneiru tokante un medio ambiente mas sostenibel i balansá.
Kolekshon, separashon i resiklahe di sushi ta esensial i ta trese un mihó kalidat di bida pa nos generashon awor i den futuro. Shushi ku ta drenta e sentro di separashon di shushi na Lagun pa keda depositái derá ta prosedente di shushi doméstiko: shushi di kas den kònteiner bèrdè. E porsentahe di shushi ku nos ta dera ta bahando, loke ta algu positivo. Na aña 2020 esaki tabata 80%.
Tin shushi tambe ku ta drenta e sentro di separashon di shushi na Lagun kunos ta separá pa resiklahe òf warda pa prosesá despues. Mayoria di shushi separá ku ta drenta nos instalashon na Lagun, konosí komo lèntfel, ta karton, plèstik i glas. Na aña 2020 a kolektá un total di 800 tòn di glas, 119 tòn di plèstik i 1250 tòn di karton.
Entrante 1 di yüli 2021 Selibon N.V. ta kuminsá ku un kampaña di separashon di shushi na nos bichnan públiko. Hendenan ta depositá tur sorto di shushi den e konteinernan ku tin aktualmente na bich, inkluyendo glas, plèstik, karton i asta karbon. Ora depositá karbon den kònteiner di plèstik, esaki por forma kandela loke ta un peliger pa hende i medio ambiente.
Ta bai remplasá e kònteinernan blou ku tin aktualmente pa kònteiner bèrdè pa restu di shushi, kònteiner hel pa glas i kònteiner blou pa karton pa separashon di shushi na nos bichnan públiko. E kònteinernan shinishi di heru ta keda pa karbon. Selibon ke konsientisá bishitantenan lokal i turistanan ku ta bishitá nos bichnan públiko pa separá nan shushi na un manera adekuá i responsabel. Asina’ki nos ta aportá na e reto pa un medio ambiente sano i bich limpi.
Tur esaki lo yuda redusí e riesgonan pa nos medio ambiente i pa salubridat di nos poblashon iasina alabes tapromové higiena i kalidat. Vishon di Selibon N.V. ta pa na aña 2024 deposita 60% ménos shushi pa dera na nos lèntfel. Nos ta sigui buska un bida sekundario pa e fluho di residuo pa asina’ki nos por kumpli ku e vishon di ekonomia sirkular di nos isla.


text:
Cristian Soto Garcia: ‘2017: Un aire fresco y nobo pa Aruba’
Hibando combersacion cu hopi hoben adulto y personanan di edad mas halto, un di e prome cosnan cu ta resalta ta e disgusto cu tin riba e nivel di debate den nos Parlamento. Debatenan importante pa e futuro di nos Pais ta wordo remplasa pa contest di ken por susha otro mas hopi riba nivel personal. No por laga afo tampoco e mal echo di varios Minister cu ta purba hustifica nan mal maneho door di bisa cu e otro partido a haci pio algun aña atras. E manera aki di goberna Aruba no tin niun balor agrega pa nos pueblo y literalmente e ta manera un ladron cu kier hustifica su ladronicia door di bisa cu un otro a horta prome cune.
Lastimamente cu e personanan cu den pasado a purba di trece e cambionan necesario pa nos Pais, a wordo crucifica pa medionan di comunicacion comprometi na un of mas partido politico, pero mane e dicho ta bisa tardi of trempan e berdad lo alcansa e mentira.
Pa 2017 Aruba tin e oportunidad di vota pa un Parlamento cu lo traha pa caba cu corupcion gubernamental, traha pa bienestar general di e pais y pone un 'zakenkabinet', cual ta gobernantenan NO politico specialisa den nan ramo.
E progreso di un Pais ta depende di su lidernan y como hoben cu aspiracion di mira cambionan positivo pa nos Pais, mi ta kere a yega momento pa trece un cambio drastico den e arena politico di Aruba; ta momento di duna Parlamento su balor di berdad y hiba Aruba conhuntamente padilanti.
2017, e poder di kibra politica tradicional ta den bo man! #AireNoboPaAruba


text:
Shubert y Sophie ta Keda Cas Pa (Papiamento)
Available to Free and Premium Members.Sign Up Free Login
Shubert y Sophie ta Keda Cas Pa (Papiamento)
Manera di otro muchanan di tur e mundu, Haber i Copia ta awor keda den kas. Nan ta yuda ku mantené su komunidat seif na refugio na e lugá ku bo famia. Ounke ta sinti manera un hür di accijns den promé, Haber i Copia (i mama i tawela), chikitu di poko cuminsa na entre ta malu humor. Ta lubidá di amigu, e paseo i e wega di futbol.
Bo ta aki imprimibles liber di relatonan, Haber i Copia siña bela na su grandi sentimentu di COVER-19 ku yudansa di su mayornan. Lesa e relatonan ku bo yunan di kompartí un momento di conexion i gosa di un otro bishitá Eror Vaye, mientras nan tabata siña abilidat probecho di e kaminda.
Bieu
- 2 te na
Uza
- Relatonan pa yuda e muchanan i di e famianan di bela e keda den kas ta kontesta riba COVID-19
Yudansa Ku
- Gasten grandi sentimentu di COVER-19 i e finansiamentu social
Format
- Printable 17-page story
Materials
- Impuesto di Haber i Copia Keda para na e Kas di relatonan
Rekurso Relacionnan
- Why Can’t I Go to School? Social Story
- Coronavirus Is a Big Word: A Printable Story
- I Can Handle Scared
- Memory Game: Breathing Choices
- Caring Connections Calendar


text:
Oranjestad-Diaranson mainta Minister Otmar Oduber a ricibi e tristo noticia cu un otro baluarte di Aruba su Cultura a bay laga nos, Sr. Pedro Ramon Krozendijk ‘Don Ramon’, na edad di 64 aña.
Sr. Ramon Krozendijk tabata un compositor y musico hopi stima den nos comunidad. E tabata un compositor di piesanan clasico na Papiamento, manera e tan conocido “Cunuco di Seit”, contribuyendo na e nivel halto na nos herencia cultural y folklore.
Conoci como un persona recto y humilde, cu un amor grandi pa su patria Aruba, el a percura semper pa su composicionnan honra nos herencia, recordando e Arubiano pa ta orguyoso di nos raisnan y pa semper percura pa esaki no bay perdi.
Durante su hornada artistico ‘Don Ramon’ Krozendijk a compone varios cancion, a graba LP cu Tino Ruiz, a graba CD y a escohe su mes ken ta esnan cu lo canta su cancionnan, manera entre otro Debbie Werleman y Edjean Semeleer.
Aruba a perde un pionero riba tereno cultural folklorico.
Minister Otmar Oduber ta expresa palabra di condolencia na e yiunan, famia, amigonan y henter Aruba cu e fayecimento di Ramon Krozendijk. Cu ‘Don Ramon’ sosega na paz.


text:
Aruba Bank a contribui na e di 4 edicion di “Circular Economy Forum of the Americas”
Oranjestad – 11 di december 2020 –For di 2017, y e prome Academic Economic Forum, organiza pa Aruba Bank, nos a ofrece studiantenan y e comunidad comercial e oportunidad pa participa den un sesion intelectual di expertonan riba tereno economico.
For di e tempo ey caba a focus riba crecemento; Economia circular, Economia comparti y su futuro; Maneranan alternativo pa midi prosperidad economico versus contabilidad nacional; Sistema Eco versus Industria; Cambionan den educacion y inclusion di studiantenan y sincronisa manehonan gubernamental den sector priva.
A raiz di esaki, Aruba Bank ta sostene e di cuatro (4) edicion di “Circular Economy Forum of the Americas”. CEFA, a tuma lugar na Aruba, y ta caminda diferente personahe importante den nos comunidad, companianan y institucionnan a traha hunto pa haci posibel e transicion na caminda pa un “Circulary Economy” den e continente Americano.
Tur esaki den cuadro di promocion di e compromiso cu Gobierno di Aruba tin y e transicion na caminda pa bira un di e prome islanan cu tin un “Sustainable Circular Island Economies” den Caribe.
E contribucion aki lo crea oportunidadnan unico pa interacionnan di nivel nan halto y lo inculca e principionan di kiko ta un “Circular Economy” den e mente di esnan cu lo mester bai tuma decisionnan importante ariba e tereno aki den diferente industria cu lo tin como meta un cambio positive y un accion coordina.
Masha pabien cu e iniciativa aki. Aruba Bank ta sumamente complaci di por participa y aporta na e forum 2020.


text:
Haci actividad fisico y Boost bo defensa pa combati covid-19
IBiSA su tarea ta e.o. pa promove deporte y movecion den nos comunidad. E tarea pa por conscientisa un comunidad completo pa ta activo no ta uno facil. Den mayoria caso hende no tabata mira esaki como importante pero algo secundario of di menos prioridad. E ultimo añanan IBiSA a logra trece algun cambio den esaki cu p.e. deporte escolar, diferente caminata, campaña di salud y careda na unda por wak un cantidad grandi di hende durante siman y tur fin di siman participando. Ta berdad covid-19 a causa hopi daño pero na mes momento a pone nos mira importancia di actividad fisico manera cana, core, landa, bike, gym etc. Tin dos aspecto hopi importante, personanan cu no por a sigui cu nan actividadnan y personanan cu no ta haci actividad fisico, pero a realisa e importancia di esaki awo.
Actividad fisico tin hopi beneficio pa e curpa completo y no solamente pa bira un atleta. Movecion diario por yuda bo pa reduci e riesgonan di haya diferente malesa manera, diabetes tipo 2, ataca di curason, colesterol, presion halto di sanger, pero tambe por yuda maneha bo peso, haci bo wesonan mas fuerte, laga bo sinti bo miho y cu mas energia, relaha y laga bo drumi miho. Banda di e beneficio fisico tin beneficio mental tambe, manera stop pensamentonan negativo y distrae bo di bo problemanan diario, crea oportunidad pa socialisa, mehora bo beis y yuda baha e nivel di stress.
IBiSA kier a conseha boso pa purba haci actividad fisico modera, pa 30 minuut preferiblemente 5 biaha pa siman pa yega na 150 minuut pa siman. Cu modera kiermen cu bo lo sinti bo curason bati un tiki mas lihe y bo lo hala rosea mas lihe tambe. Si e ta cay bo hopi pisa, por parti e 30 minuut den 2 biaha 15 minuut of 3 biaha 10 minuut. Y si bo tin hopi tempo sin haci actividad fisico cuminsa cu 5 pa10 minuut y keda agrega tempo te ora bo yega na e 30 minuut recomenda. Tambe nos ta conseha haci minimo 2 biaha pa siman pa 30 min largo actividad pa fortalece musculo.
Prome cu cuminsa cu e actividad fisico corda warm up pa evita lesion y pa bo tin un training mas placentero. Ora caba di haci ehercicio corda stretch pa bo mehora e agilidad di bo musculo y jointnan, minimalisa posibilidad di lesion y minimalisa e efecto di musculonan stijf. Si bo ta traha den oficina y ta sinta hopi, lanta cada 30 minuut haci algo p.e. stretch, cana etc. Di e forma aki bo ta minimalisa e efecto negativo di sinta mucho largo y asina limita e cantidad di caloria cu bo por kima unda bo lo por aumenta di peso y aumenta risico pa otro malesa. Tur hende por cuminsa cu actividad fisico riba nan mes of cu programanan online cu ta facil y economico pero semper consulta cu bo dokter di cas of specialista prome. Depende ki actividad bo scohe por ta un bon idea pa busca un guia profesional pa bo sigui mehora na un bon manera y sigur.
Sigui nos riba nos paginanan social pa mas informacion, motivacion y guia den e parti di actividad fisico y salud.


text:
Kiko MiVaBo ta hasi?
MiVaBo helpt incidenteel en structureel
MiVABo is een stichting die tot doel heeft op te komen voor de doelgroep Minder Valide Bonairianen en Bonaire 100% toegankelijk, rolstoelvriendelijk, aanpasbaar en veilig te maken . MiVaBo wil er voor zorgen dat Minder Valide Bonairianen optimaal betrokken worden bij de samenleving. Mivabo wil ervoor zorgen dat beleidsmakers, politici en commerciële partijen meewerken aan een modern gehandicaptenbeleid op Bonaire. MiVaBo streeft ernaar dat valide en mindervalide Bonairianen hun rechten en plichten op gebied van mindervaliditeit leren kennen.
(Foto Sylvia de Boer)
Kiko MiVaBo ta hasi?
E 3 ophetivo prinsipal di MiVaBo
1: Boneiru tin un maneho modèrnu pa hendenan desabilita.
MiVaBo ke lográ ku determinadó di maneho, politiko i komershantenan traha huntu pa un maneho modèrnu pa henden desabilita na Boneiru i un bon implementshon dje. Pa logra esaki MiVaBo tin un lobby aktivo.
2: Boneirianu ta konsiente di e problematika di hendenan ku desabilidat.
Boneirianunan ku òf sin hèndikèp konose nan derechi- i obligashonnan riba tereno di desabilidat. Esun ku tin un desafio por regla su asuntonan miho e mes. Esun ku no tin desafio ta kene kuenta ku otronan. Pa logra esaki MiVaBo ta tene akshonnan publiko.
3: Boneirianunan ku desabilidat konose nan bisindario i yudansa disponibel.
Boneirianunan ku desabilidat sa kua ta luganan aksesibel pa nan na Boneiru. Nan sa tambe kua yudansa ta disponibel i sa kon pa hañ’e. Nan sa ku e informashon akí ta riba e website di MiVaBo.
Tur aktividat di MiVaBo ta sali for di e très ophetivo. Pa logra e ophetivonan akí nos ta traha huntu ku p.e. gobièrnu, politikonan, negoshantenan, empresanan turístiko i organisashonnan sosial na Boneiru, Korsou, Hulanda i Merka.
Kon bo por yuda MiVaBo hasi su trabou?
Yuda MiVaBo
Felisidat bo no por ekspresá den sèn. Pero si MiVaBo logra hasi bida di un kompatriota minusválido mas konfortabel, nos ta garantisá bo ku e lo bira mas felis dor di esei. Kiko esei lo a kosta, e yudansa di MiVaBo?
Aksesibel òf no
Unda mi por yega fasil i unda no?
Riba e isla mashá bunita akí, MiVaBo ta traha un lista di edifisionan, kayanan i otro lugá por ehempel lugá di buseo akesesibel i no aksesibel.
E lista akí lo wordu atministrá interaktivo pa tantu MiVaBo komo propietario òf gerente di e edifisionan of lugánan akí. Anto na e momentu akí nos por serbishi bo solomente si bu mail nos. Te despues.


text:
Kralendijk – Resientemente a bin tuma nota di sierto moveshonnan bou di trahadónan den Kuerpo di Bombero pa loke ta trata entrega di un karta di deskonfiansa. Esaki a sosodé sin konsentimentu di ABVO te pa ABVO por a representá su miembronan den e kaso aki. Sindikato ABVO Boneiru bou di ningun kondishon por para responsabel pa kualke konsekuensia ku esaki por trese kuné.
Den media sosial ku asombro a bin tuma nota di e akshon aki, sinembargo ora a mira sierto personahenan riba e potrèt por a konkluí di kua direkshon e bientu ta supla.
Mester menshon ku pa loke ta trata representashon ofisial i rekonosé pa gobièrnu di Reino pa loke ta trata tur pero tur Departamentonan di RCN, ta ABVO, ACOM, NAPB i WICSU di Islanan Riba. Niun otro mas, esaki a keda ratifiká den Sector Overleg na yüli último na momentu ku otro kier a infiltrá òf plak pa trata na infiltrá.
ABVO ta pidi tur su miembronan pa semper akudí serka nan sindikato ku ta rekonosé i ku tin representashon ofisial. No bai tras di akshonnan manipulatorio di terseronan ku por hinka bo den problema.
ABVO ta e organisashon mas grandi pa loke ta trata islanan BES, Kòrsou i Sint Maarten i ku tur su dokumentunan ofisial na òrdu i kumpliendo ku reglamentunan i statuto. ABVO ta e úniko ku ta tene su Reunionnan di Konseho kongresonan i elekshonnan.
ABVO tin su sede disponibel ku na momentu ku ta nesesario pa kualke reunion informativo, negoshashon òf akshon ta ei ta reuní i plania kualke strategia.
ABVO ta pidi tur su miembronan pa sea atento pa infiltrantenan ku ta aktua deskabeyá òf pa represaya kontra derota.
ABVO ta duna formashon na su lidernan pa nan ta bon prepará i ku un bon konosementu di Leinan Laboral dor di partisipá na kursonan riba e tereno aki. ABVO su Presidente a sigui tambe kurso di konosementu di Lei general.
Nos semper a i lo sigui sali na defensa i para pa derecho di su miembronan. Manera nos slogan ta bisa, Hustisia Sosial i Derecho Igual.
Entretantu den konsulta ku Representante di Reino i ku otro partnernan di Sector Overleg sea ta virtual òf via e-mail ta atendiendo e diferente rapòrtnan di O&F i semper nos tur huntu ta sali na fabor di e klase trahadó. Un miembro kisas no ta nota esaki, pa e echo ku pa medio di e normal nobo tur kos ta sosodiendo den forma virtual of digital.
Pa kualke informashon òf konseho por hasi esaki via app na number di telefòn 5223099 òf via mail na robertsances@gmail.com.
Un organisashon Sindikal ta e kara di su miembronan i den tur sentido di palabra ta ku representashon ofisial so por trese kambio i ta huntu ta logra algu.
Kompañeronan OJO !!!!!
ABVO ta sigui krese na miembresia i ta trahando duru na adelanto di su miembronan.


text:
12-2019 – KvK ta contribui pa trece claridad y haya mas opinion encuanto e ROP: DURANTE EVENTO TOWN HALL MEETING EMPRESARIONAN A MUSTRA HOPI PREOCUPACION
Oranjestad – Diamars 12 di maart 2019 den un auditorio completamente yen Camara di Comercio y Industria di Aruba (KvK) a organisa su Town Hall Meeting riba e topico di ROP. KvK a keda hopi satisfecho cu e gran presencia mirando cu esaki ta indicacion cu e concepto di ROP tin hopi aspecto cu mester mas claridad of cu pueblo no ta di acuerdo cune. KvK su intencion pa e evento no ta pa duna un presentacion of duna comentario riba e concepto ROP pero pa scucha y tuma nota di tur e opinionnan di esnan presente. KvK tin un carta di zienswijze caba den preparacion, y lo inclui e puntonan cu resalta durante e Town Hall Meeting den su carta. KvK kier gradici tur esnan presente pa comparti nan pensamento y di e forma aki expresa e preocupacionnan cu ta reina den pueblo y en particular e comerciante encuanto e concepto ROP.
Sr. Kawish Misier presidente di directiva di KvK a habri e anochi cu un introduccion cortico encuanto e ROP. E la elabora kico KvK a haci te cu awo encuanto e concepto ROP y a splica cu e intencion di e Town Hall Meeting ta pa KvK por haya mas informacion riba e punto di bista di comerciante chikito, mediano y grandi, propietario y pueblo en general. KvK no a organisa e evento pa trece su puntonan dilanti cu lo bay hinca den e carta di zienswijze di KvK pero pa scucha y evalua e puntonan cu ta wordo treci dilanti durante e anochi y agrega esakinan na loke KvK tin caba pa duna esaki un base mas solido y substancia cu informacion actual. KvK a brinda e oportunidad pa nan expresa nan puntonan den un forma habri y pa bin cu sugerencia con pa mehora e concepto ROP.
Puntonan remarcabel di e Town Hall Meeting riba e ROP
E punto cu mas a resalta ta e preocupacion cu ta reina den comunidad riba e forma con e proceso ta cana. Hopi ta sinti cu nan no ta wordo scucha of tuma na serio. E ta alarmante cu ora di busca informacion encuanto e ROP no ta haya asistencia adecuado di e instancia concerni. A wordo splica cu ta comosifuera e plan ta wordo impone sin consulta e comunidad cu ta biba den cada bario y districto rond Aruba. Tambe a haya keho cu na momento hende bishita oficina di DIP durante e periodo di inzage no ta haya informacion of ayudo pa aclarea puntonan di e ROP. Varios hende a aserca DIP pa por confirma si nan tereno ta cay den un zona particular pero pa e informacion aki nunca por a haya un empleado di DIP pa brinda servicio. E mapanan ofreci no ta suficientemente detaya.
Un otro punto di preocupacion interesante ta cu nunca a sali na cla cu a haci un analisis di loke a sosode desde e ROP anterior di 2009 te cu awo cu nos ta na e punto di desaroya un ROP nobo 10 aña despues. Pueblo kier sa cuanto violacion riba e ROP 2009 a tuma luga, cuanto ontheffing a wordo otorga y ki conseho of evaluacion si a wordo efectua di parti di Algemene Rekenkamer entre otro encuanto e ROP anterior. E pregunta cardinal cu pueblo kier contesta riba dje ta: a base di ki datos, criteria y otro cifranan statistico a desaroya e ROP nobo aki?
Fuera di tur esaki e comerciante y pueblo presente a puntra pakico KvK no ta den e Raad Ruimtelijk Ontwikkeling (RRO) pa asina representa tambe tur e 17 mil companianan cu tin registra na Aruba. Hopi ta mira KvK como nan representante y nan voz pa trece nan preocupacionnan dilanti cerca gobierno.
Diabierna dia 15 di maart 2019 ta fecha final di entrega carta pa zienswijze. Mirando e preocupacion cu ta existi, pueblo ta opina cu mester duna e oportunidad pa tin claridad riba nan preocupacion mirando cu e ROP lo tin un duracion di 10 aña y esun anterior no tawatin un ROPv cu ta haci cu no tin reglanan ni leynan na cua mester tene na nan pa proteccion di naturalesa por ehempel. Pa e motibo aki tambe tur presente unanimamente ta opina cu nan ta desea di mira cu e fecha wordo posponi cu suficiente tempo mas y duna mas tempo mirando e impacto cu e ROP tin pa e siguiente decada.
KvK lo inclui puntonan treci dilanti den su carta di zienswijze y lo entrega esaki conforme e pasonan na cua e procedura ta describi. Lo bay inclui e peticion y e ta keda na gobierno di Aruba pa tuma decision na bienestar di e comunidad di Aruba.
Pa mas informacion por tuma contacto via secretariat@arubachamber.com of yama na 582-1120 ext. 41/26.
Aruba, 13 di maart 2019
Camara di Comercio y Industria (KvK)Scroll To Top


text:
Orashon djasabra 13 di mei 2017
Orashon djasabra 13 di mei 2017
Kanta pa SEÑOR un kanto nobo: El a hasi milager; su man fuerte, su brasa santu a trese viktoria! SEÑOR a revelá su salbashon, su hustisia na tur pueblo, rekordando su amor i fieldat ku pueblo di Israel. Tur skina di mundu a mira viktoria di nos Dios! Kanta kontentu pa SEÑOR, henter mundu, grita, hubilá, kanta himno. Kanta himno pa SEÑOR, toka siter, toka siter, pik e kuèrdènan. Riba tono di kachu i tròmpèt hubilá Rei i SEÑOR. Laga laman i su rikesa alsa bos, mundu i tur su habitantenan; riunan tin ku bati man serunan uni tur huntu pa kanta gloria di SEÑOR, pasobra E ta yega pa dikta sentensia riba mundu. Mundu i nashonnan lo E husga ku derecho imparsial.
Salmo 98:1-9


text:
Evento promoshonal pa Kòrsou riba yate na New York
Evento promoshonal pa Kòrsou riba yate na New York
WILLEMSTAD- 29 di mei 2017 – Resientemente Kòrsou huntu ku Time Out New York a selebrá yegada di zomer riba awa ku un Summer Kickoff Yacht Party. Kasi mil partisipante a subi Hornblower Cruise Line pa selebrá huntu ku e publikashon lokal tan respetá Time Out New York i e spònser prinsipal, Ofisina di Turismo di Kòrsou (CTB).
E kampaña publisitario kolorido, ‘Right Now in Curaçao’, tabata na bista di públiko tur kaminda riba e yate di tres piso. Na tur e barnan, bartènder ku T-shirt di Kòrsou tabata sirbi e bibida spesial ‘Curaçao Blue Breeze’. Tambe tabatin un kabina spesial pa saka potrèt ku un bunita background di e playanan di nos pais i tambe leshi pa potrèt ku hashtag di e evento ‘#StayDushi’ imprimí riba nan. Ademas tabatin un premio masha spesial den forma di un estadia di kuater anochi na Kòrsou, kortesia di Renaissance Curaçao Resort & Casino i JetBlue Airways. Esnan ku no tabatin e suerte di gana e trep pa Kòrsou, a risibí komo regalo un brel di solo ku ‘Curaçao’ riba dje i algun tremendo oferta pa bini nos pais, inkluso e pakete vakashonal ‘$50 for our 50th’ di CHATA i un deskuento di $150 pa Kòrsou di JetBlue. E evento riba yate ta parti di un serie di evento i inisiativanan promoshonal pa halsa e nivel di konsiensia i krea mas tráfiko for di e merkado di Nort Amérika.


text:
KRALENDIJK — Awe mèrdia net algu prome ku 2or trahadonan di Selibon a manifestá dilanti di sede di ABVO. Señor Franklin Domaccasse ku ta papia na nòmber di e trahadonan di Selibon a bisa notisia live 99 ku di e 48 trahadonan, 36 a bisa ku nan no ke keda ku e sindikato ABVO.
Nan ke un kambio pero ABVO ta strobando nan di kaba realisá e kambio pa bai un otro sindikato. Ne momentu nan aki e trahadonan a bisa ku nan a entrega nan karta di retiro kaba firmá, i banda di esei nan a inskribí nan mes kaba na e sindikato AFBW. Pero nan ta hopi rabia i ta pesei nan a bin protestá awe mèrdia dilanti di e sede di ABVO, paso ABVO no ke kaba atende e asuntunan pa nan por bai pa kaba. E trahadonan a sigui bisa ku nan no ke keda mas bou di ABVO, paso nan ta sinti ku ABVO no ta sali na nan vanguardia. Nan a mustra riba dos kaso separá di koleganan di Selibon ku a haña nan den problema i ABVO no a hasi net net nada pa nan, ta e kolega nan mes mester a buska nan propio abogado pa despues nan haña rason i banda di esei nan ta sinti ku ABVO Boneiru ta leun hopi banda di gerensia di Selibon anto esaki nan ta desaprobá kompletamente. Pues ne momentu nan aki segun sr. Franklin Domaccasse ku a papia na nòmber di e trahado nan di ku ta rabia ku e sindikato ABVO a bisa bon kla ku di e 48 trahadonan inskribi na ABVO, 36 ke retira di e sindikato ABVO i ku nan ta baiendo otro sindikato AFBW. Por ultimo sr. Franklin Domaccasse a bisa ku si no por keda kla ku e asuntu aki na un manera nèchi, anto e ora ei mester kana un otro un kaminda pero ku e sindikato ABVO nan no ta keda.


text:
Mi sa cu tur loke ta spera mi ta bunita
Mi sa cu tur locual cu mi encontra na caminda ta bunita
Laga tur locual cu mi laga atras keda bunita y
Laga esakinan termina den tur buniteza.
Cu imenso dolor na nos curazon pero conforme cu boluntad di Dios nos tin e tristo deber di anuncia fayecimento di nos querida casa, ruman y tanta:
Jacqueline Dorothy Evelyn Vrolijk Wernet
mihor conoci como: “Jacky”
*17-02-1968 – † 15-09-2021
Na nomber di su esposo: Willem A. I. Vrolijk
Hijastronan
Angelino Vrolijk y Nancy Wester y famia
Nicholle Vrolijk y Reginald Richardson y famia
Karen Vrolijk y Ry-Jean Franken
Sherrylushka Vrolijk y famia
Rumanan
Lucia y Nick Maduro y famia
Yolanda Wernet y famia
Orlando y Yolanda Wernet y famia
+ Baby y Harold Wouters y famia
Erick y Rosita Wernet y famia
Edith y Dino Luidens y famia
Manera su ruman
Mary Dogge (na Hulanda)
Sheryl James (na Hulanda)
Myrtha Petronia
Esther Kock (na Hulanda)
Lucienne Filleul (na Merca)
Clive y Yolanda Paesch (na Hulanda)
Manera su nieta(o)
Kailie y Guivon Wouters
Famianan na Curacao:
de Haak – Jansen
Swa y cuñanan, sobrino y sobrinanan, tanta y omonan, padrino y madrinanan, primo y primanan, Ihanan, demas famia, amigo y amiganan y demas conocirnan.
Ta invita pa e acto di despedida cu ta tuma lugar na Pray Funeral Home na San Nicolaas, diahuebs dia 30 di September, 2021 di 1’or pa 4’or di atardi.
Nos ta pidi nos mas sincero disculpa, si acaso den nos tristeza nos por a lubida un persona of famia.
Despues di e acto di despedida no ta ricibi bishita di condolencia na cas.


text:
Division Mayor
La Fama ta gana Nacional 3-2 den e playoff Division Mayor
Dialuna 18 di juni 2018 a tuma lugar den CDGT na Dakota e wega entre e dos equipo nan cu ta comanda e tabla di posicion den...
-
La Fama ta gana Britannia 4-1 den e Playoff Division Mayor.
Dialuna 11 di juni 2018 den e di dos wega di e playoff Division Mayor a topa otro La Fama cu a...
-
Nacional ta gana RCA 3-1 den e Playoff Division Mayor
Dialuna 11 di juni 2018 a inicia e playoff di Aruba su Futbol Division Mayor SUB 17 den CDFF. RCA cu a...
-
La Fama vs RCA ta keda den un empate Division Mayor SUB 17
Dialuna 23 di April 2018 a tuma lugar den Stadion di Jara na Savaneta e wega entre e dos equipo nan...


text:
Ban crea mas consciencia y empatia pa cu bienestar di nos grandinan.
Mañan, 1 di oktober 2021, nos ta celebra dia Internacional di Personanan Adulto Mayor.
Dia 14 di december 1990 e Asamblea General di Nacionnan Uni a vota na fabor pa nombra dia 1 di oktober como Dia Internacional di Personanan Adulto Mayor. Na 1991 a celebra e dia aki pa prome biaha.
Meta di e dia aki ta pa crea consciencia riba retonan cu nos personanan adulto mayor tin diariamente, manera biehes y su consecuencia y limitacion, y abuso/maltrato di nos grandinan. Alabes e ta un día pa nos aprecia tur e contribucion y logronan cu nos personanan adulto mayor a haci pa nos sociedad y pais.
Mirando cu Gabinete Wever-Croes a decreta luna di oktober como luna di nos personan adulto mayor, laga nos pa un luna largo crea mas consciencia y empatia pa cu bienestar di nos grandinan.
Como parlamentario mi lo desea pa durante e luna di oktober nos trata topiconan manera:
- Soledad
- Falta di lugar di cuido
- E calidad di cuido pa nos grandinan
- Necesidad pa lugar di cuido specialisa
- Mas atencion pa Alzheimer y demencia y con e ta afecta e adulto mayor y nan famia
- Programa recreacional den diferente bario
A base di e topico mester bin cu un lista di idea, proyecto, proposicion pa maneho nobo of cambio den esaki etc. pa duna atencion concreto na e grupo meta aki. Nan merece!
Di awe caba mi kier a yama danki na tur nos adultonan mayor pa tur nan trabou, aporte y logro pa nos y nos pais.


text:
Fair Trade Authority Curacao (FTAC) a kondusí un investigashon riba kordinashon di komportashon den merkado entre Curaçao Ports Authority (CPA) i operadornan di turnan turístiko ku ta ofresé paseo post pago for di Mega Pier.
E resultadonan di e investigashon aki ta poné den e proyekto di desishon: “Ontwerpbeschikking inzake collectieve bepaling verkoopprijzen toeristische rondritten Mega Pier door CPA en Touroperators ” fechá 29 yanüari 2021.
Den e proyekto di desishon FTAC ta yega na e konklushon ku e palabrashon entre CPA i operadornan post pago pa apliká un tarifa mínimo di $20 pa turnan turístiko post pago ku ta sali for di Mega Pier, ta kalifiká komo un palabrashon en pugna ku e prohibishon di kartel konforme artíkulo 3.1 miembro 2 sub a di e Ordenansa Nashonal enkuanto Kompetensia.
Pa e tipo di palabrashonnan aki konforme artíkulo 3.5 di e Ordenansa Nashonal enkuanto Kompetensia no tin eksonerashon.
FTAC ta apuntá CPA, e asosiashonnan di operadornan di tur (CATO i CTOA) I kada operador di tur post pago for di Mega Pier individualmente komo infraktor di e prohibishon di kartel I FTAC ta konsiderá konforme artíkulo 7.1 miembro 1 sub a pa imponé un instrukshon obligatorio pa kumpli ku e ordenansa nashonal komo sanshon pa e infrakshon aki.
Den e Ordenansa Nashonal enkuanto Kompetensia ta reglá den artíkulo 7.1, miembro 2 jo. artíkulo 8.1 te ku 8.5 ku promé FTAC por imponé un instrukshon obligatorio, FTAC mester pone e proyekto di desishon konserniente pa un periodo di 6 siman pa inspekshon na kantor di FTAC pa tur interesado. Den e artíkulonan aki tambe ta reglá ku personanan direktamente konserní, durante e periodo aki, por ekspresá nan punto di bista over di e proyekto di desishon sea por eskrito òf verbalmente serka FTAC. Tur e dokumentonan relashoná ku rasonablemente ta nesesario pa husga e proyekto di desishon tambe ta disponibel pa personanan direktamente konserní na kantor di FTAC.
Pa medio di e anunsio aki FTAC ta partisipá konforme artíkulo 8.2 di e Ordenansa enkuanto Kompetensia ku e proyekto di desishon ariba menshoná despues di 5 dia di e publikashon aki den Landscourant lo ta disponibel pa inspekshon na kantor di FTAC.
Despues di e periodo di inspekshon aki FTAC lo aprobá e desishon definitivo. Partidonan direktamente konserní por hasi opheshon i bai den apelashon kontra di e desishon aki.
Pa mas informashon òf pa traha un sita pa inspekshon di e proyekto di desishon na kantor di FTAC por tuma kontakto ku FTAC via e number di telefòn +5999 461 0067 òf via info@ftac.cw.


text:
ORANJESTAD – En conexion cu celebracion di e di 6 aniversario di e Metanan Mundial Pa Desaroyo Sostenibel di Nacionnan Uni, Comision SDG Aruba a lansa campaña di conscientisacion na IMAX Gloria. Na e ocacion, Minister di Finansa y Cultura Xiomara Maduro a reemplasa Prome Minister.
Prome Minister a participa pa medio di un video na unda cu e ta enfatisa cu pa Aruba e SDGs ta un prioridad y ta determina pa keda para tras di SDGs pa keda brinda prosperidad y paz y tambe pa logra un planeta sano. Awor mas cu nunca cu mundo henter tin tur su retonan cu experiencia di e pandemia.
‘Mescos cu mundo ta celebra e SDGs, Auba su respuesta na e retonan nos dilanti mester ta uno di union y na unda nos ta invita henter comunidad incluso nos sector comercial y nos NGOs pa hunto nos enfoca pa desaroya solucionnan innovativo y sostenibel pa Aruba,’ Premier Wever – Croes a expresa.
‘Ban demostra cu accionnan decisivo cu nos lo por progresa y nos lo por avansa y nos lo por crea un futuro resiliente pa un y tur riba nos isla. Pa realisa e metanan exitosamente y crea un miho bienestar, ta rekeri esfuerso di nos tur y mi ta invita boso tur pa duna boso aporte. Asina so, por logra e miho futuro pa nos tur. Aruba mester di nos tur,’ Prome Minister Evelyn Wever-Croes a conclui.


text:
Recientemente nos Directora Ejecutivo, Sra. Gina Habibe-Arendsz, a bishita Organisacion di Pensionado Publico Arubano (OPPA) na nan cede y haci entrega di e buki di historia di OPPA.
E buki ta ilustra e cantidad di aña di existencia di OPPA y tur miembro lo ricibi un buki regalo.
Durante e dia aki a celebra Dia Internacional di Adulto Mayo den un forma special y nos ta contento di por a forma parti.
Nos ta felicita y gradici tur Adulto Mayor den nos comunidad y alabes ta declara cu semper por conta cu nos contribucion y aporte.


text:
BONEIRU.
HOMBER HANJA MORTO KANTI LAMAN NA BOKA DI LAGUN.
INVESTIGASHON TA ANDANDO PA SA SI TA TRATA DI UN KASO DI SUISIDIO OF ASESINATO.
Polis y ambulans a keda dirigi pa kaminda di lagun te pariba na final di e kaminda.
Kantu di laman na boka di lagun lo mester a enkontra un kurpa sin bida di un homber.
Mesora un kantidat di polis y recherche a presenta na e sitio pa kuminsa ku e investigashon.
No muchu lew for di e kurpa sin bida tabata stashona e auto di e viktima.
E homber tabata tin manera un kap parti patras di su kabes.
A konfiska e kurpa sin bida riba ordu di fiskal pa manda esaki hulanda pa outopsia.
E vehikulo un toyota tercel di e viktima tambe a ser investiga.
Tin un vershon ta sirkula ku e homber na bida jama Mathias Vasquez Frias nanse 10 di november 1961 na santo domingo y di 54 anja di edat lo a pone un fin na su bida, pero ey mes outoridatnan no ta konfia e situashon masha y ta investigando a fondo tambe pa wak si por ta trata di un asesinato.
E investigashon ta den full swing.
Polis no a ni revela identidat di e viktima ainda.
Paz na su restunan y forsa na e famia.
FUENTE: AIMED AYUBI.
NOTISIA KU BO POR KONFIA.
DANKI NA JASIR PA E POTRET NAN.


text:
E asociadonan di Radisson Aruba Resort Casino & Spa a cuminsa cu un programa ambicioso di salud y fitness aña pasa, cual a inclui un cantidad di GM Challenge, coriendo y canando pa baha peso y drecha nan fitness personal.
E programa, bou liderasgo di un coredor frecuente y atleta activo, Gerente General Mark Frances, a conta cu un cantidad di evento deportivo exitoso na 2013, y a cuminsa na 2014 cu un careda riba e tereno dificil rond di e Kapel di Alto Vista.
Manera a wordo anuncia recientemente, riba dia 5 di Juli, 2014, un otro careda lo tuma luga na e ruinanan di oro di Bushiribana, hisando e nivel di dificultad, cu un careda di 8 KM relay pa hende homber, y 4 KM relay pa hende muhe.
Un evento special den e ballroom, ofreci pa e asistente ehecutivo Lourdes Gietel Geerman, a introduci e participantenan na e programa planea. Pa e careda benidero di relay, coredornan avansa lo forma grupo cu nan coleganan cu ta menos avansa, pa asina tur grupo ta igual, agregando na mesun momento un aspecto importante di colaboracion, sosten y entrenamento na e evento.
E encuentro den e ballroom a cuminsa cu un cantica di tema special dedica na e caredanan, titula “GM’s Challenge”. E letranan intelectual y inteligente a wordo skirbi pa Gietel Geerman, y e composicion a wordo graba pa vocalista Rebecca dos Santos, mescla profesionalmente pa Jonathan Thiel, un musicante local popular miho conoci como Biggie Boy.
Manera a wordo spera, Gerente General Marc Francis a keda completamente sorprendi pa e tributo musical entretenido y tabata sumamente satisfecho cu e entusiasmo pa cu e careda, manera expresa pa e participantenan.
Nunette Maduro, e resort su Ehecutivo di Relacion Publico y Comunicacion, lo ta invitando miembronan di famia y prensa pa bin wak e careda tuma den e bunita paisahe di Aruba su costa noord-oost, net prome cu e bahada di solo riba dia 5 di Juli, 2014.
E gruponan di coredor a inclui e siguiente partnernan: Manuel Reyes & Orvin Croes, Mark Frances & Maikel Ras, Rufino Rodriguez & Eleazer Clemencia, Mark Naber & John Lake, Juan Campuzano & Pablo Miranda, Dolph Paesch & Conriss Pericault Monte, Mike Croes & Elizair Pourier, Ranzinho Tromp & John Villar, Glenn Farro & Robert Di Vecchia, Randell Boekhouder & Sheldon Leuden, Jairo Maduro & Kenrick Croes, Gabriel Reyes & Elton Trezil, Francis Wolff & Aldrick Tromp, Raymond Habibe & Marc Charley, Steve Lacle & Sandrick Tromp. E siguiente ta e paarnan femenino: Sofia Boekhoudt & Audrey Wolff, Erica Alvarez & Solange Silvanie, Brigitte Hernandez & Marilu Erasmus, Stella Correa & Esperanza Castillo, Thelma Franken & Patricia Alexander, Joan Hodge & Aura Reed, Norma Lacle & Elizabeth Cordoba, segun informacion di Nunette Maduro, e resort su Ehecutivo di Relacion Publico y Comunicacion.


text:
Geplaatst op 10 October 2021 dor di Ministerio Tráfiko, Transporte i Planifikashon Urbano
WILLEMSTAD – Djaweps último Minister di Tráfiko, Transporte i Planifikashon Urbano sr. Charles Cooper, a entregá sertifikado na e kompania di aviashon EZ-Air ku ta duna e kompania e outorisashon di por bula e tipo di avion nobo, e SAAB 340, den flota di EZ Air. Lo hasi uso di e tipo di avionnan SAAB 340 pa realisá buelonan komersial di i pa Kòrsou.
Ku entrega di e sertifikado ta klousurá un proseso di sertifikashon di algun luna realisá pa e Outoridat di Aviashon Sivil di Kòrsou, CCAA. E avion SAAB 340 ta mas grandi ku esnan ku EZ-Air ta operando aktualmente, e Beechcraft 1900, i nan por transportá un kantidat máksimo di 34 pasahero. Esaki ta kasi dòbel e kapasidat di e Beechcraft 1900. E espektativa ta ku promé ku fin di aña EZ-Air lo ópera 2 di e avionnan tipo SAAB 340.
Riba foto:
Minister di Tráfiko, Transporte i Planifikashon Urbano sr. Charles Cooper ta hasi entrega di e sertifikado na sra. Suyenne Dammerman di e kompania di aviashon Ez-Air.


text:
Canta
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Canta kiermen crea cantica cu bo bos. Cantamento probablemente a cuminsa cu musica hopi tempo atras. Ora hende canta nan ta haci nan bos halto y abou. Nan ta haci esaki cu un nota musical pa haci arte di zonido.
Animal tambe ta canta, manera paharito, chuchubi, bayena y mas.
IntroduccionEditá
Tin diferente tecnica pa canta cu ta aplica di acuerdo cu e estilo di musica. Den opera ta aplica e cantamento lirico (of tambe belcanto).
Un papel cu musica skirbi ta un partitura. E tin talento pa crea y skirbi musica. Areglo di musica ta un areglista ta aregla un piesa musical.


text:
Si bo ta rabia, eksperensia emoshónnan fuerte, ta bira tristu of ta pèrde speransa, ta reakshónnan nòrmal ora bo tin kanser. Hopi hende ta pasa den e periodo difísil aki riba nan propio forsa, pero tambe ta posibel pa buska yudansa.
Basá riba e nesesidat personal di e pashènt , PWF ta ofresé ayudo médiko , finansiero i sosial i tambe ta duna paketenan di alimento. PWF ta lucha pa por tene e pashènt trankil for di e promé fase di e malesa. Pashènt nan ta haña tur tipo di informashon i guia serka e trahadónan sosial di PWF. Manera ku pone un pashènt na altura di su malesa, e hospital of siruhano ta referí e pashènt na un trahadó sosial pa tur e informashon i guia nesesario.


text:
ORANJESTAD – Den apenas dos siman di trabou Minister di Enseñansa y Deporte Endy Croes a logra yega na un solucion pa e situacion di contracto di zweminstructeurs. Manera cu ta conoci na luna di juni, na final di aña escolar, e contractnan di e zweminstructeurs di scol a wordo cambia pa un Overeenkomst van Opdracht (OVO). Esaki segun Minister Croes tabatin como consecuencia cu e instructornan ta perde tur nan derechonan manera por ehempel ‘toelage’ conforme nan contractnan prome. Pesey a traha inmediatamente pa yega na un solucion pa e situacion
‘Nos ta sinti cu e proyecto aki den cual pa 28 aña e instructurnan aki a traha pa Gobierno dunando muchanan den 3de klas di scol basico les di landamento mester continua’.
Segun Minister Croes teniendo e aspecto humanitario tambe na cuenta a pidi Departamento di Recurso Humano (DRH) dia 28 di september pa un conseho huridico pero tambe un solucion pa situacion cu ta uno preocupante.
Conforme conseho di DRH a splica cu ta consehabel pa laga e zwemsintructeurs resorta bou di DPS unda cu nan tabata, enbes di mandanan Ibisa y a percura pa tin begroting pa nan. Segun Minister Croes a papia cu DRH pa por acelera esaki den october pa nan por cuminsa cobra di acuerdo cu contracto normal cu nan tabata conoce.
Banda di cu Ministerraad a duna e sosten pa e decision aki, tabatin algo mas cu tabata haci cu cu ainda nan no lo por a cuminsa duna e lesnan. Mester a percura pa tin fondo pa e busnan cu ta busca e muchanan scol. Pues pa esaki tambe Minister Croes a percura pa keda soluciona den begroting actual y a aloca algo mas cu 300 mil florin pa transporte.
Terminando Minister Croes a bisa a avisa tur esnan concerni y di e forma aki lesnan por cuminsa manera cu vakantie pasa.